Minuri/sinhala-corpus-wikipedia huggingface dataset:
ඔහු ජනප්‍රියත්වය වර්ධනය කර ගැනීමට සමත් වූයේ ප්‍රේම වෘත්තාන්ත රූපවාහිනී කතාමාලාවක් වූ ඊස් ප්‍යාර් කෝ ක්‍යා නාම් දූන්
කතාමාලාව තුළිනි
මෙහි ඔහු සහ සනායා ඉරානි විසින් ප්‍රධාන චරිත නිරූපණය කරන ලදී
මෙහිදී ඔහු විසින් නිරූපණය කරන ලද්දේ ඉක්මණින් කෝප වනසුලු ව්‍යාපාරිකයකු වන අර්නාව් සිං රයිසාදාගේ චරිතයයි
ඔහු සිය යළි ආගමනය සනිටුහන් කරමික් වෙබ් කතාමාලාවක් වූ තන්හේයාන් කතාමාලාව තුළිනි
මෙහි ඔහු සමග සූර්භි ජ්‍යෝති ප්‍රධාන චරිත නිරූපණය කළහ
මුල්කාලීන දිවිය සහ පවුල
බරුන් සිය පාසල් අධ්‍යාපනය හදාළේ නව දිල්ලියේ ශාන්ත මාක් පාසලෙනි
රසවින්දන ක්ෂේත්‍රයට පිවිසීමට ප්‍රථම ඔහු ජින්දාල් ටෙලිකොම් සමාගමේ මෙහෙයුම් කළමනාකරුවකු ලෙස වසර 7ක් සේවය කොට තිබේ
2010 දෙසැම්බර් 12 දින ගුරුද්වාරහි දී ඔහු සිය ළමා වියේ ළබැඳි මිතුරිය වූ පෂ්මීන් මන්චාන්දා සමග විවාහ විය
වෘත්තිය
සොබ්ති පළමුවෙන් චරිත නිරූපණය සිදු කළේ ස්ටාර් ප්ලස් නාළිකාවේ විශ්වාසය තේමා කරගත් රූපවාහිනී කතාමාලාවක් වූ ශ්‍රද්ධා කතාමාලාවේ ය
ඔහු විසින් එම නාට්‍යයේ ස්වයම් ඛුරානා නම් චරිතය නිරූපණය කළේ ය
මෙහි ඔහු සමග නේහා ජන්පණ්ඩිත් ප්‍රධාන චරිත නිරූපණය සිදු කළ අතර, මෙම කතාමාලාවට යහපත් ප්‍රතිචාර හිමි විය
අනතුරුව ඔහු ජනප්‍රිය වැඩසටහනක් වූ දිල් මිල් ගයියේහි වෛද්‍ය රාජ් නැමැති ඍණාත්මක පසුබිම් චරිතය නිරූපණය කළේ ය
ඉන් අනතුරුව ඔහුව බාට් හමාරි පක්කි හේ රූපවාහිනී ප්‍රබන්ධ කතාමාලාවේ ප්‍රධාන චරිතය වූ ශ්‍රාවන් ජයිස්වාල් නැමැති නිදහස් තරුණයාගේ චරිතය සඳහා තෝරාගැනිණි
ඉන්පසුව සොබ්ති ඊස් ප්‍යාර් කෝ ක්‍යා නාම් දූන්
කතාමාලාවේ ප්‍රධාන චරිත නිරූපණයට දායක විය
මෙම කතාමාලාව තුළ ඔහු විසින් නිරූපණය කළේ ඛුෂි කුමාරි ගුප්තා නැමැති යුවතියක හා සරාගී ලෙස ප්‍රේමයෙන් බැ‍ඳෙන අර්නාව් සිං රයිසාදා නම් කෝපාවිෂ්ඨ පසන්න ව්‍යාපාරිකයකුගේ චරිතයකි
මෙහි ඛුෂිගේ චරිතය නිරූපණය කරන ලද්දේ කනායා ඉරානි විසිනි
මෙම කතාමාලාව මෙන්ම ඔහුගේ චරිතය ද ප්‍රේක්ෂයන් සහ විචාරකයන් අතින් අතිශයින් පැසසුමට ලක් විය
මෙය විරළ ගණයේ සිදුවීමක් හෙයින් බරුන්ගේ නාමය ඉක්මණින්ම රූපවාහිනිය තුළ ජනප්‍රිය වූයේ ඔහුට ඉමහත් ජනප්‍රියත්වයක් හිමි කරදෙමිනි
බරුන් විසින් මෙම කතාමාලාවෙන් තමන් ඉවත් වන බව නිවේදනය කිරීමත් සමග, නිෂ්පාදකයින් විසින් කතාමාලාව ද අවසන් කරන ලදී
2013දී, එක්සත් රාජධානියේ සඟරාවක් වූ Eastern Eye සඟරාව විසින් ඔහුව 3වන සරාගීම ආසියානු මිනිසා ලෙස නම් කරන ලදී
2016දී ඔහුව 6වන වඩාත් සරාගීම ආසියානු මිනිසා ලෙස නම් කළ අතර, ඔහුගේ නාමය ෂාහිඩ් කපූර් සහ රන්වීර් සිංට ඉදිරියෙන් විය
ඔහු සිය බොලිවුඩ් ආගමනය සනිටුහන් කළේ 2014 දෙසැම්බර් 12 දින මුදාහැරුණු මේන් ඕර් මිස්ටර් රයිට් චිත්‍රපටය තුළිනි
බොලිවුඩ් හුංගාමා පුවත් ජාලය සඳහන් කළේ සොබ්ති "චිත්‍රපටයේ ගෞරවය රැක ගැනීමට පමණක් සමත් වූ බවයි." 2015දී ඔහු ‍ජල සංරක්ෂණය පාදක කරගත් කෙටි චිත්‍රපටයක් වූ Dry Dreams තුළ චරිත නිරූපණය සිදුකළේ ය
මෙය විචාරක පැසසුමට ලක්වූ අතර, ප්‍රේක්ෂකයන්ගෙන් ද යහපත් ප්‍රතිචාර හිමි කරගත්තේ ය
2014දී සොබ්ති අර්ෂාද් සයිද්ගේ සත්‍රා කෝ ෂාදි හේ චිත්‍රපටය සමග සම්බන්ධ වූ අතර, එහි පශ්චාත් නිෂ්පාදන කටයුතු මේ වන විට සිදුවෙමින් පවතියි
එසේම ඔහු ක්‍රිකට් පාදක කරගත් 22 Yards චිත්‍රපටය සමග ද සම්බන්ධ වූ අතර එය 2017දී මුදාහැරීමට නියමිත ය
සොබ්තිගේ සොකර් ක්‍රීඩාව තේමා කරගත් චිත්‍රපටයක් වන තූ හේ මේරා සන්ඩේ (ඔබයි මගේ ඉරිදා) චිත්‍රපටය අධ්‍යක්ෂණය කරන ලද්දේ මිලින්ද් ධායිමාඩේ විසිනි
මෙහි පළමු ප්‍රදර්ශනය උත්කර්ෂවත් අයුරින් ලන්ඩන් චිත්‍රපට උළෙලේ බ්‍රිතාන්‍ය චිත්‍රපට ආයතනයේ දී (BFI) පැවැත්විණි
ඉන්දියාවේ පළමු ප්‍රදර්ශනය MAMI මුම්බායි චිත්‍රපට උළෙලේ දී සිදු විය
මීට අමතරව මෙම චිත්‍රපටය ‍රුමේනියාවේ කොමඩි ක්ලූජ් අන්තර්ජාතික චිත්‍රපට උළෙලේ දී ද තිරගත විය
එසේම 2017 මාර්තුවේ දී එහි ඇමරිකා එක්සත් ජනපදය ප්‍රදර්ශනය කැලිෆෝනියාවේ සිනෙක්වෙස්ට් චිත්‍රපට උළෙලේ දී සිදුවීමට නියමිත ය
මෙහි වානිජමය මුදාහැරීම ද 2017දී සිදුවීමට නියමිත ය
මෙම චිත්‍රපටය විචාරකයන් සහ ප්‍රේක්ෂකයන් වෙතින් යහපත් ප්‍රතිචාර හිමිකරගත් අතර, සොබ්තිගේ රංගනය ලොවු පුරා ප්‍රේක්ෂකාකර්ෂණයට නතු විය
2017දී ඔහු තන්හේයාන් නැමැති වෙබ් කතාමාලාවක් සමග සම්බන්ධ විය
මෙම කතාමාලාව වෙත උද්‍යෝගීමත් ලෙස විචාර එල්ල වූ අතර, ලොව පුරා ඔහුගේ රසිකයින් විසින් ඔහුගේ රංගනය අතිශයින් අගය කරන ලදී
මෙම චරිතය ඉහළ ජනප්‍රියතාවක් හිමි කරගත්තේ ය
තන්හේයාන් කතාමාලාව සාමාන්‍ය පැරණි සෝප් ඔපෙරා කතාමාලාවලින් තරමක් වෙනස් වූ කතාමාලවක් ලෙස සැලකේ‍
වර්තමානය වන විට සොබ්ති දැවැන්ත රසික අනුගාමීත්වයක් සහිත ජනප්‍රිය රූපවාහිනී නළුවන්ගෙන අයකු ලෙස සලකනු ලබයි
නිර්මාණ දායකත්වය

රූපවාහිනිය

චිත්‍රපට

සම්මාන සහ නිර්දේශ

ආශ්‍රේයයන්

බාහිර සබැඳි

 

1984 උපත්
ජීවත්වන්නෝ
21වන සියවසේ ඉන්දියානු නළුවන්
ඉන්දියානු රූපවාහිනී නළුවෝ
ඉන්දියානු රූපවාහිනී නිවේදකයින්
නාච් බලියේ ජයග්‍රාහකයින්
මධ්‍ය ප්‍රදේශ්හි නළුවන්
නව දිල්ලියේ නළුවන්
දිල්ලියේ ජනයා
සනායා ඉරානි යනුවෙන් හැඳින්වෙන්නේ නිළියක බවට පත් ඉන්දියානු නිරූපිකාවකි‍
ඇය සිය පළමු ප්‍රධාන චරිතය නිරූපණය කළේ ඉන්දියානු යොවුන් වැඩසටහනක් වූ මිලේ ජබ් හම් තුම්හි ය
අනතුරුව ඇය ඊස් ප්‍යාර් කෝ ක්‍යා නාම් දූන්
, ඡන්ඡන් සහ රන්ග්රාසියා යන රූපවාහිනී කතාමාලා සඳහා රංගනයෙන් දායක වූවා ය
පෞද්ගලික දිවිය
ඉරානි ඌටිහි නේවාසික පාසලක වසර හතක් අධ්‍යාපනය ලබා තිබේ
ඉන් අනුතරුව ඇය සිඩ්න්හැම් විද්‍යාලයෙන් සිය උසස් අධ්‍යාපනය හදාළා ය
ඇයට MBA උපාධිය ලබා ගැනීමට අවශ්‍ය වුවත්, පසුව නිළියක බවට පත්වීමට තීරණය කළා ය
2010 නොවැම්බර් 19 දින ඉරානි මිලේ ජබ් හම් තුම් කතාමාලාවේ සිය ප්‍රධාන සහෝදර නළුවකු සමගඅඇති සම්බන්ධතාව අනාවරණය කළා ය
මෙය නිවේදනය කෙරුණේ එම කතාමාලාවේ රූගත කිරීම්වල අවසන් දිනයේ ය
සිය වෘත්තියේ මුල් කාලයේ ඉරානි හින්දි බස මැනවින් හැසිරවීමට අපොහොසත් වූවා ය
ඇය අවස්ථා කිහිපයක දී කථා කිරීමේ අපහසුතාවන්ට මුහුණ පෑවා ය
2016 ජනවාරි 25 දින ඉරානි සිය දිගු කාලීන පෙම්වතා මෙන්ම මිලේ ජබ් හම් තුම් කතාමාලාවේ සිය සහායක නළුවා ලෙස කටයුතු කළ නළු මෝහිත් සේගාල් සමග විවාහ වූයේ ගෝවේදී ය
වෘත්තිය

රූපවාහිනිය

ඉරානි සිය වෘත්තිය ආරම්භ කළේ නිරූපණ ශිල්පිනියක ලෙස ය
ඇය සිය රංගන දිවියේ ප්‍රවේශය සනිටුහන් කළේ යෂ් රාජ් ෆිල්ම්ස් නිෂ්පාදනයක් වන ෆනා (2006) චිත්‍රපටයේ පසුබිම් චරිතයක් නිරූපණය කරමිනි
මෙහි ඇය මෙහ්බූබා නම් චරිතය නිරූපණය කළා ය
ඉරානිගේ පළමු ප්‍රධාන චරිතය වූයේ ස්ටාර් වන් නාළිකාවේ වැඩසටහනක් වූ මිලේ ජබ් හම් තුම් (2008-2010) රූපවාහිනී කතාමාලාවේ ගුන්ජන් නම් චරිතයයි
ඉන් අනතුරුව ඇය ඊස් ප්‍යාර් කෝ ක්‍යා නාම් දූන්
(2011-2012) කතාමාලාවේ ප්‍රධාන කාන්තා චරිතය වන ඛුෂි කුමාරි ගුප්තා සිං රයිසාදා නම් චරිතය නිරූපණය කළා ය
ඉරානි විසින් මිලේ ජබ් හම් තුම් සහ ඊස් ප්‍යාර් කෝ ක්‍යා නාම් දූන්
කතාමාලාවන් තුළ සිදුකළ චරිත නිරූපණය හේතුවෙන් ඇය වඩාත්ම ප්‍රචලිත සහ ඇගයුමට පත් ඉන්දියානු රූපවාහිනී කතාමාලාවන්ගෙන් එකක් බවට පත් විය
මෙම වැඩසටහනේ අවසන් කථාංගය 2012 නොවැම්බර් 30 දින විකාශය විය
ඉරානි ‘වසරේ මුහුණ’ සම්මානයෙන් තෙවරක් පිදුම් ලැබුවා ය
එසේම ඉන්දියාවේ People Magazine සඟරාව විසින් නම් කරන ලද වඩාත්ම රූමත් කාන්තාවන් හතළිස් දෙනා අතරට ඇතුළත් වූ එකම රූපවාහිනී නිළිය ද ඇයයි
ඇය ජීවමාන 3වන සරාගීම ආසියානු වනිතාව ලෙස ද නම් ලබා ඇත
2013 මුල් කාලයේ ඉරානි විසින් කරන් ග්‍රෝවර් සමග ඉෂ්ක් වාලා ලව් වැඩසටහන මෙහෙයවන ලදී
අනතුරුව ඇය ඡන් ඡන් (2013) රූපවාහිනී කතාමාලාවේ ක්‍රියාශීලී නූතන යුවතියකගේ චරිතය නිරූපණය කළා ය
මෙම වැඩසටහන ලිහිල්ව ඛුබ්සූරත් නැමැති හින්දි චිත්‍රපටය පාදක කොටගෙන නිපදවා ඇත
2014 ඉරානි විසින් රන්ග්රසියා කතාමාලාවේ පාර්වතීගේ චරිතය නිරූපණය කරන ලදී
එය සැප්තැම්බරයේ දී අවසන් විය
2015දී ඉරානි අනුගාමී කතාමාලාවක් වූ ඊස් ප්‍යාර් කෝ ක්‍යා නාම් දූන්
ඒක් ජාෂ්න් කෙටි කතාමාලාවේ ඛුෂි කුමාරි ගුප්තා සිං රයිසාදාගේ චරිතය නැවත වරක් නිරූපණය කරන ලදී
මෙය දෙසැම්බර් මස අවසන් විය
රියැලිටි රූපවාහිනී වැඩසටහන් සහ වෙනත් නිරූපණ

2010දී ඉරානි කෙටි කාලයක් ස්ටාර් ප්ලස් නාළිකාවේ සාරා නච්කේ දිඛා වැඩසටහනේ දෙවන වාරය මෙහෙයවන ලද්දේ සිය පෙම්වතා වූ මෝහිත් සේගාල් සමගයි
2013දී ඉරානි වෙල්කම් - බාසි මෙහ්මාන්-නවාසි කි වැඩසටහන සඳහා තරගකාරිණියක ලෙස සහභාගී වූවා ය
මෙය මෙහෙයවන ලද්දේ රාම් කපූර් විසිනි
රියැලිටි වැඩසටහනේ පළමු සතියේ මෙම නිළිය රාගිනී ඛන්නා, නිගාර් ඛාන් ඇතුළු පිරිස සම තරගවැදුණා ය
මීට අමතරව ඇය 2013දී සී ටීවී නාළිකාවේ වැලන්ටයින් දින විශේෂ ඉෂ්ක් වාලා ලව් වැඩසටහන මෙහෙයවන ලද්දේ කරන් ග්‍රෝවර් සමගිනි
2013 අප්‍රේල් 30 දින ඇය ලන්ඩනයේ බර්මිංහැම්හි නිරූපණයන් සඳහා සහභාගී වූ අතර, 2013 මැයි 1 දින ලයිසෙස්ටර් වෙත පැමිණියේ ඇගේ රසික හමුවක් සඳහායි
එහි දී ඇයව පිළිගැනීමට රසිකයෝ විශාල සංඛ්‍යාවක් පැමිණ සිටියහ
2017දී, ඉරානි සිය සැමියා වන මෝහිත් සේගාල් සමග නාච් බලියේ 8 වැඩසටහනට සහභාගී වූවා ය
නිර්මාණ දායකත්වය
චිත්‍රපට
 2006 - ෆනා
මෙහ්බූබා ලෙස

රූපවාහිනිය 
ප්‍රබන්ධ වැඩසටහන්
 2007 - Left Right Left
ශිෂ්‍යභට සමීරා ෂ්‍රොෆ් ලෙස
 2008 - රාධා කි බේටියාන් කුච් කාර් දිඛායෙන්ගි
සනායා ලෙස
 2008 - 2010 - මිලේ ජබ් හම් තුම්
ගුන්ජන් භූෂන් ලෙස
 2011 - 2012 - ඊස් ප්‍යාර් කෝ ක්‍යා නාම් දූන්
ඛුෂි කුමාරි ගුප්තා සිං රයිසාදා ලෙස
 2013 - ඡන්ඡන්
ඡන්ඡන් සාරාභායි-බොරිසාගර් ලෙස
 2013 - 2014 -රන්ග්රාසියා
පාර්වතී රුද්‍ර ප්‍රතාප් රන්වත් (පාරෝ)/මයිරා මෙහ්රා ලෙස
 2015 - ඊස් ප්‍යාර් කෝ ක්‍යා නාම් දූන්
ඒක් ජාෂ්න්
ඛුෂි කුමාරි ගුප්තා සිං රයිසාදා ලෙස

රියැලිටි වැඩසටහන්
 2008 - කහෝ නා යාර් හේ
තරගකාරිණියක
 2010 - සාරා නච්කේ දිඛා - වාරය 2
නිවේදිකාවක
 2010 - මීති චූරි නම්බර් 1
තරගකාරිණියක
 2012 - මූවර්ස් ඇන්ඩ් ෂේකර්ස් මසාලා මාර්කි
ආරාධිතයකු
 2012 - ස්ටාර් පරිවාර් කා ත්යෝහාර්
ආරාධිතයකු
 2013 - වෙල්කම් - බාසි මෙහ්මාන්-නවාසි කි
තරගකාරිණියක
 2013 - ඉෂ්ක් වාලා ලව්
කරන් ග්‍රෝවර් සමග සම-නිවේදිකාවක
 2013 - ජලක් දිඛ්ලා ජා (වාරය 6)
ආරාධිතයකු/ද්‍රාෂ්ති ධාමි සමග සම-තරගකාරිණියක
 2013 - බිග් බොස් 7
ආරාධිත නිරූපණය
 2015 - ජලක් දිඛ්ලා ජා (වාරය 8)
තරගකාරිණියක
 2016 - I Don't Watch TV
ඇය ලෙසම (අරේ තුළින් විකාශය වේ)

සම්මාන සහ නිර්දේශ

මේවාත් බලන්න
ඉන්දියානු රූපවාහිනී නිළියන් ලැයිස්තුව

ආශ්‍රේයයන්

බාහිර සබැඳි

 

ජීවත්වන්නෝ
ඉන්දියානු රූපවාහිනී නිළියෝ
උපන් වර්ෂය දක්නට නොමැති පුද්ගලයින් (ජීවත්වන්නෝ)
මුම්බායේ නිළියන්
ඉන්දියානු නිරූපිකාවන්
ඉරානි ජනයා
ඉන්දියානු සෝප් ඔපෙරා නිළියෝ
හින්දි රූපවාහිනියේ නිළියන්
ඉන්දියානු නර්තන ශිල්පිණියන්
මහාරාෂ්ට්‍රයේ නර්තන ශිල්පීන්
දීපිකා කාකාර් (උපත 6 අගෝස්තු 1986) යනුවෙන් හැඳින්වෙන්නේ ඉන්දියානු රූපවාහිනී නිළියකි
ඇය ජනයා අතර ප්‍රචලිත වූයේ සසුරාල් සිමර් කා රූපවාහිනී කතාමාලාවේ සිමාර් ප්‍රේම් භාරද්වාජ්ගේ චරිතය නිරූපණය කිරීම හේතුවෙනි
කාකාර් ජලක් දිඛ්ලා ජා තරගාවලියේ 8වන වාරය සඳහා තරගකාරිණියක ලෙස සහභාගී විය
වර්තමානය වන විට ඇය ෂෝආයිබ් ඊබ්‍රහිම් සමග නාච් බලියේ 8 රියැලිටි වැඩසටහනේ තරග වදිමින් සිටින්නී ය
වෘත්තිය 

කාකාර් සිය රූපවාහිනී රංගන වෘත්තිය ආරම්භ කළේ 2010 වර්ෂයේ දී ඉමැජින් ටීවී නාළිකාවේ මිත්‍යාමය රූපවාහිනී කතාමාලාවක් වූ නීර් භාරේ තෙරේ නේනා දේවි කතාමාලාවේ ලක්ෂ්මී චරිතය නිරූපණය කරමිනි
ඉන් අනතුරුව, ඇය සී ටීවී නාළිකාවෙන් විකාශය වූ අග්ලේ ජනම් මෝහේ බිටියා හි කිජෝ රූපවාහිනී කතාමාලාවේ රේඛාගේ චරිතය නිරූපණය කළා ය
2001 සිට ඇය කලර්ස් ටීවී නාළිකාවෙන් විකාශය වන සසුරාල් සිමර් කා රූපවාහිනී කතාමාලාවේ සිමාර් ප්‍රේම් භාරද්වාජ් චරිතය නිරූපණය කරන්නී ය
ජලක් දිඛ්ලා ජා 8වන වාරය සඳහා තරගකාරිණියක ලෙස සහභාගී වූ ඇය සති දෙකක් තරගයේ රැඳී සිටීමට සමත් වූවා ය
අනතුරුව ඇය තරගාවලියෙන් ඉවත් වීමට සිදු විය
එම වැඩසටහනෙන් ඉවත් වූ පළමු තරගකාරිණිය ද ඇයයි
2017දී දීපිකා සසුරාල් සිමර් කා කතාමාලාවෙන් ද ඉවත් වූවා ය
සසුරාල් සිමර් කා කතාමාලාවේ සිමාර් ප්‍රේම් භාරද්වාජ් ලෙස ඇය ලද ජනප්‍රියත්වය නිසා ඇය කලර්ස් ටීවී නාළිකාවේ රූපවාහිනී කතාමාලා කිහිපයකම හරස් මාරු කථාංග සඳහා දායක කරගැනිණි
මේ අතරට කයිරි - රිෂ්තා ඛට්ටා මීතා (2012), බේන්තේහා (2014), ශාස්ත්‍රි සිස්ටර්ස් (2015), ස්වරාගිනි - ජෝදෙයින් රිෂ්තොන් කේ සුර් (2015, 2016) සහ බාලිකා වධු (2016) යන කතාමාලා අයත් වේ
2014දී ඇය කලර්ස් ටීවී නාළිකාවේ රියැලිටි වැඩසටහනක් වූ ජලක් දිඛ්ලා ජා 7 සඳහා ආරාධිතයකු ලෙස සහභාගී වූයේ ඇගේ ‍සම-ප්‍රධාන නළු ධීරාජ් ධූපර් සමග ය
2015දී කාකාර් කොමඩි නයිට්ස් විත් කපිල් වැඩසටහනට ආරාධිතයකු ලෙස සහභාගී වූයේ ජලක් වැඩසටහන ප්‍රවර්ධනය කිරීම පිණිසයි
පෞද්ගලික දිවිය 
2013දී කාකාර් රෞනක් සැම්සන් සමග විවාහ වූවා ය
කෙසේනමුත් විවාහයෙන් වසර දෙකකට පසු 2015 ජනවාරි මස ඔවුහු දික්කසාද වූහ
මේ වන විට ඇය 2011-2013 කාලය සිට සසුරාල් සිමර් කා රූපවාහිනී කතාමාලාවේ ඇගේ සම-ප්‍රධාන නළුවා වූ ෂොආයිබ් ඊබ්‍රහිම් සමග ප්‍රේම සම්බන්ධයක නියැළෙමින් සිටින්නී ය
ඔවුන්ගේ ප්‍රේමය සම්බන්ධය වසර දෙකක් පැරණි ය
රූපවාහිනිය

සම්මාන 
 2015 බොරොප්ලස් ස්වර්ණ සම්මාන - වඩාත්ම ගැළපෙන නිළිය
 2016 බොරෝප්ලස් ස්වර්ණ සම්මාන - ප්‍රධාන චරිතයක හොඳම නිළිය (විචාරක)

මේවාත් බලන්න 
ඉන්දියානු රූපවාහිනී නිළියන් ලැයිස්තුව

ආශ්‍රේයයන්

බාහිර සබැඳි

ජීවත්වන්නෝ
1986 උපත්
ඉන්දියානු රූපවාහිනී නිළියෝ
හින්දි රූපවාහිනියේ නිළියන්
ඉන්දියානු සෝප් ඔපෙරා නිළියෝ
පූනේහි නිළියන්
21වන සියවසේ ඉන්දියානු නිළියන්
ඩාන්සිං විත් ද ස්ටාර්ස් සහභාගීවූවන්
මනිෂ් රායිසිංහාන් (උපත 22 ජූලි 1979) යනුවෙන් හැඳින්වෙන්නේ ඉන්දියානු රූපවාහිනී නළුවකු සහ නිරූපණ ශිල්පියෙකි
ඔහු ජනප්‍රියත්වයට පත්වූයේ ටීන් බාහුරානියාන් රූපවාහිනී කතාමාලාවේ සමීර්ගේ චරිතය නිරූපණය කිරීම හේතුවෙනි
මීට අමතරව ඔහු සුසරාල් සිමර් කා රූපවාහිනී කතාමාලාවේ සිද්ධාන්ත් රාජේන්ද්‍ර භාරද්වාජ්ගේ චරිතය ද නිරූපණය කොට ඇත
වෘත්තිය

සාර්ථකව රංගන වෘත්තිය වෙත ප්‍රවිෂ්ඨ වීමට සමත් වූ නිරූපණ ශිල්පීන් අතලොස්ස අතුරින් අයෙකි, රායිසිංහාන්‍
ඔහු ජනප්‍රිය මුද්‍රණ සහ රෑම්ප් නිරූපිණ ශිල්පියෙකි
2002 ග්‍රාසිම් මිස්ටර් ඉන්ඩියා තරගාවලියට සහභාගී වූ ඔහු සමස්ත තරගාවලියෙන්ම සිව්වන ස්ථානය හිමි කරගැනීමට සමත් විය
එහි දී ඔහු නාමයන් තුනක් ජයග්‍රහණය කළේ ය
(ඡායාකාන්ත මහත්මා, හොඳම සිනහව ඇති මහත්මා සහ හොඳින් හැඳිපැළඳි මහත්මා යන) වෘත්තියෙන් යාන්ත්‍රික ඉංජිනේරුවරයකු වන ඔහු සටන් කලා විශේෂඥයකු ද වේ
රෙයිකි විශේෂඥයකු ද වන රායිසිංහන් ඡායාරූපකරණයට දැඩි ඇල්මක් දක්වයි. කරාතේ, කුං ෆු සහ කික්බොක්සිං යන ක්ෂේත්‍ර සඳහා රායිසිංහාන් කළු පටි උසුලයි
ඔහු සිව් වරක් ලෝක ශූරතාව සඳහා සුදුසුකම් සපුරාලූවත්, අනුග්‍රාහකත්වය මඳ වීම හේතුවෙන් ඔහුට ඉදිරියට යාමට නොහැකි විය
රෝලර් ස්කේටිං ක්‍රීඩාවෙන් ඔහු දිස්ත්‍රික් මට්ටමේ ජයග්‍රාහකයකු ද වේ
වර්තමානය වන විට රායිසිංහාන් කලර්ස් ටීවී නාළිකාවේ අතිශයින් ජනප්‍රිය රූපවාහිනී කතාමාලාවක් වන සසුරාල් සිමර් කා තුළ සිද්ධාන්ත් රාජේන්ද්‍ර භාරද්වාජ් චරිතය නිරූපණය කරමින් සිටියි
මෑතක දී ඔහු මධුර් භාණ්ඩර්කර්ගේ චිත්‍රපටයක් වන Heroine චිත්‍රපටයේ චිත්‍රපට තරුවකගේ මිත්‍රශීලී චරිතයක් නිරූපණය කළේ ය
කෙටි චිත්‍රපට නිර්මාණකරුවකු ද වන මනිෂ් රායිසිංහාන් කෙටි චිත්‍රපටකරණය වෙනුවෙන් සම්මාන කිහිපයක්ම හිමි කරගෙන තිබේ
2016දී ඔහුගේ කෙටි චිත්‍රපටයක් විචාරක පැසසුමට ලක්වූ අතර එය කෑන්ස් චිත්‍රපට උළෙල ඇතුළු සම්භාවනීය චිත්‍රපට උළෙලවල් ගණනාවක් සඳහා තෝරාගැනිණි
සුසරාල් සිමර් කා කතාමාලාවට අමතරව රායිසිංහාන් කිලේර් කරාඔකේ ආත්කා තෝ ලත්කා, ටීන් බාහුරානියාන්, වාරිස්, කාහින් කිසී රොස්, ජබ් ලව් හුවා, බේටියාන් අප්නි යා පරායා ධාන්, හම් දෝනෝ හේන් අලග් අලග්, රන්ග් බදාල්ති ඕධ්නි, රාත් හොනේ කෝ හේ, කහීන් තෝ හෝගා, රක්ත් සම්බන්ධ්, තුම්හාරි දිශා සහ සප්නා බාබුල් කා
බිදායි යන රූපවාහිනී කතාමාලා සඳහා සිය දායකත්වය සපයා ඇත
රායිසිංහාන්ගේ කෙටි චිත්‍රපට අතර Almost (2016), අන්කහී බාටේන් (2016), When I Met Myself (2016) සහ තෝ මේරා ගාලත් හේ සාහි හේ (2016) වැනි චිත්‍රපට ප්‍රධාන ස්ථානයක් ගනියි
නිර්මාණ දායකත්වය

රූපවාහිනී වැඩසටහන්

 සුසරාල් සිමර් කා
සිද්ධාන්ත් රාජේන්ද්‍ර භාරද්වාජ්/ ආර්යන් ලෙස
 කිලේර් කරාඔකේ ආත්කා තෝ ලත්කා
ඔහු ලෙසම
 ටීන් බාහුරානියාන්
සමීර් මනෝහර් ඝීවාලා ලෙස
 වාරිස්
සනී ෂෙට්ටි ලෙස
 කාහින් කිසී රොස්
ආදිත්‍ය අපූර්ව සිකන්ද් ලෙස 
 ජබ් ලව් හුවා
අර්ජුන් ලෙස
 බේටියාන් අප්නි යා පරායා ධාන්
නිර්වාන්
 හම් දෝනෝ හේන් අලග් අලග්
ආදිත්‍ය කෝතරි ලෙස
 රන්ග් බදාල්ති ඕධ්නි
රාහුල් ඛන්නා ලෙස
 රාත් හොනේ කෝ හේ
 කහීන් තෝ හෝගා
වරුන් රහේජා ලෙස
 රක්ත් සම්බන්ධ්
මෝහන් ලෙස
 තුම්හාරි දිශා
වීර් ලෙස
 සප්නා බාබුල් කා
බිදායි
සාකේත් ලෙස

චිත්‍රපට

 Heroine - ආරාධිත නිරූපණය

කෙටි චිත්‍රපට

Almost (2016) - අධ්‍යක්ෂණය, නිෂ්පාදනය, කැමරා අධ්‍යක්ෂණය සහ සංස්කරණය
අන්කහී බාටේන් (2016) - රංගන දායකත්වය 
When I Met Myself (2016) - නිර්මාණ අධ්‍යක්ෂණය, සිනෙමාරූපණය
තෝ මේරා ගාලත් හේ සාහි හේ (2016) - අධ්‍යක්ෂණය, කැමරා අධ්‍යක්ෂණය, සංස්කරණය, නිෂ්පාදනය

ආශ්‍රේයයන්

බාහිර සබැඳි
 නිල ට්විටර්

1979 උපත්
ජීවත්වන්නෝ
ඉන්දියානු රූපවාහිනී නළුවෝ
ඉන්දියානු නිරූපණ ශිල්පීන්
ඉන්දියානු සෝප් ඔපෙරා නළුවන්
විකාශ කාලවාර මංගල දර්ශනයක් යනු,  ප්‍රතිෂ්ඨාපිත රූපවාහිනී දර්ශනයක නව විකාශ කාලවාරයක පළමු කථාංගය වෙයි
සාරා ඛාන් යනුවෙන් හැඳින්වෙන්නේ ඉන්දියානු නිරූපණ ශිල්පිනියක සහ නිළියකි
‍ 2007දී ඇය භෝපාල් රූ රැජින ලෙසින් කිරුළු පැළඳියා ය
ඇය දූර්දර්ශන් මධ්‍ය ප්‍රදේශ් සහ ඊටීවී යන නාළිකාවල වැඩසටහන් මෙහෙයවන්නියක ලෙස කටයුතු කොට තිබේ
ඇය රූපවාහිනී රංගන ක්ෂේත්‍රය වෙත පිවිසියේ ස්ටාර් ප්ලස් නාළිකාවේ වැඩසටහනක් වූ සප්නා බාබුල් කා
බිදායි නම් රූපවාහිනී කතාමාලාව තුළිනි
මෙහි ඇය විසින් සධානා නම් චරිතය නිරූපණය කරන ලදී
2008දී ඛාන් සහ අංගද් ‍යන නළු නිළි දෙපළ ස්ටාර් පරිවාර් සම්මාන උළෙලේ වඩාත් ජනප්‍රියම යුවළ සඳහා වූ සම්මානයට නිර්දේශ වූහ
ඇගේ ඊළඟ චිත්‍රපටය වූයේ M3 - Midsummer Midnight Mumbai චිත්‍රපටයයි
මෙම චිත්‍රපටය 2014 මැයි 16 දින ප්‍රදර්ශනය ඇරඹිණි
සාරා පාකිස්ථාන රූපවාහිනී කතාමාලාවක් වන යේ කේසි මොහබ්බත් හේ කතාමාලාවේ ද චරිත නිරූපණය කරමින් සිටින්නී ය
මීට අමතරව 2016දී ඇය කලර්ස් ටීවී නාළිකාවෙන් විකාශය වූ කවච්
කාලි ශක්තියොන් සේ මිතයාමය රූපවාහිනී කතාමාලාව සමග සම්බන්ධ වූවා ය
මෙහි දී ඇය විසින් මංජුලිකා නැමැති සරාගී පිශාචිනියගේ චරිතය නිරූපණය කරන ලදී
සාරා ඛාන් සිය රංගන දායකත්වය ලබා දුන් චිත්‍රපට අතර Dark Rainbow (2013), තුජ් සේ හී රාබ්තා (2015) සහ හමාරි ආධුරි කහානි (2015) වැනි චිත්‍රපට ප්‍රධාන වේ
මීට අමතරව ඇය බිග් බොස් 4, වෙල්කම් - බාසි මෙහ්මාව්-නවාසි කි, BIG Fame Star, නාච් බලියේ 6, බොක්ස් ක්‍රිකට් ලීගය, Comedy Classes සහ කොමඩි නයිට්ස් බචාඕ වැනි රියැලිටි වැඩසටහන් සඳහා ද සහභාගී වී ඇත
රූපවාහිනිය

රියැලිටි වැඩසටහන්
{| class="wikitable" style="width
10%" |වර්ෂය
10%" |වැඩසටහනේ නම
10%" | නාළිකාව
10%" |සටහන්
|-
|| 2008 || අමුල් ස්ටාර් වොයිස් ඔෆ් ඉන්ඩියා || ස්ටාර් ප්ලස් || බිදායි කතාමාලාව ප්‍රවර්ධනය කරමින්
|-
|| 2008 || නාච් බලියේ 4 || ස්ටාර් ප්ලස් || 5වන සතියේ නිවේදිකාව
|-
||2009 ||හන්ස් බලියේ ||ස්ටාර් වන්|| අලි මර්චන්ට් සමග සහභාගීත්වය
|-
||2009 ||10 ‍කා ඩුම් ||සෝනි ටීවී ||රතන් රාජ්පුත්, රාගිනී ඛන්නා සහ ටීනා දත්තා සමග තරගකාරිණියක ලෙස
|-
||2010 ||බිග් බොස් 4 ||කලර්ස් ටීවී ||තරගකාරිණියක ලෙස සති 10ක
|-
||2013 ||වෙල්කම් - බාසි මෙහ්මාව්-නවාසි කි ||ලයිෆ් ඕකේ || සහභාගීත්වය
|-
||2013 ||BIG Fame Star ||බිග් මැජික් ||නිවේදිකාවක
|-
||2013 ||නාච් බලියේ 6 ||ස්ටාර් ප්ලස් ||පරස් ඡබ්‍රා සමග එක් කථාංගයක
|-
||2014 ||බොක්ස් ක්‍රිකට් ලීගය ||සෝනි ටීවී ||ක්‍රීඩිකාවක ලෙස සහභාගීත්වය
|-
||2015 ||Comedy Classes ||ලයිෆ් ඕකේ ||සධානා  බිදායි විශේෂ කථාංගයේ කථාංගීය චරිතය
|-
||2015 ||කිලර් කරාඕකේ - ආත්කා තෝ ලත්කා ||ඇන්ඩ්ටීවී || සහභාගීත්වය
|-
||2015 ||කොමඩි නයිට්ස් බචාඕ ||කලර්ස් ටීවී ||රොස්ටර්  අදා ඛාන් විසින් ප්‍රතිස්ථාපනය කරන ලදී
|-
||  2016 || Comedy Classes || ලයිෆ් ඕකේ || ජනරජ දිනය 2016 විශේෂ කථාංගයේ අදා ඛාන් සමග නර්තන දායකත්වය
|-
|| 2016–වර්තමානය || බොක්ස් ක්‍රිකට් ලීගය - වාරය 2 || කරල්ස් ටීවී || ක්‍රීඩිකා
|-
|| 2016 || කොමඩි නයිට්ස් බචාඕ || කලර්ස් ටීවී || BCL 2 ප්‍රවර්ධනය කරමින් විශේෂ නිරූපණය 
|}

චිත්‍රපට

සම්මාන
2008 හොඳම නවක නිළිය සඳහා ඉන්දියානු ටෙල්ලි සම්මානය
සප්නා බාබුල් කා
බිදානිහි සධානාගේ චරිතය වෙනුවෙන්
2017 'රූපවාහිනී කර්මාන්තය තුළ හොඳම දායකත්වය' සඳහා දාදාසහේබ් ෆල්කේ සම්මානය

පෞද්ගලික දිවිය

සාරා ඛාන් යනු සුන්නි මුස්ලිම්වරියකි
2010දී බිග් බොස් 4'' වැඩසටහනේ දී ඇය රූපවාහිනී නළුවකු වන අලි මර්චන්ට් සමග විවාහ වූයේ ඉස්ලාමික විවාහ මංගල්‍යයක් අනුගමනය කරමිනි
මර්චන්ට් ෂියා මුස්ලිම් භක්තිකයකු විය
2011දී එනම්, මාස දෙකකට පසු ඇය ඔහුගෙන් දික්කසාද වූවා ය
යුවළගේ සමීප මිතුරන් පැවසූයේ විවාහ වීම වෙනුවෙන් මෙම යුවළ වෙත ඉන්දියානු රුපියල් මිලියන 5ක (ඇ
78,000) මුදලක් ගෙවන ලද බවයි. නමුත් ඔවුන්ගේ විවාහය වෙනුවෙන් එවැනි මුදලක් ගෙවන ලද බව ප්‍රතික්ෂේප කරන කලර්ස් නාළිකාව එය ඔවුන්ගේ පෞද්ගලික අපේක්ෂාවක් බව ප්‍රකාශ කර සිටියේ ය
දික්කසාදයෙන් පසු ඇය පැවසූයේ මෙම විවාහය බියකරු සිහිනයක් බවයි. සච් කා සාම්නා නැමැති රියැලිටි වැඩසටහනේ එක් අවස්ථාවක දී මර්චන්ට් පැවසූයේ තමන් විවාහ වූයේ ජනප්‍රියත්වය ලබා ගැනීම සඳහා බවත්, ඛාන් විවාහ කරගැනීම සිය දිවියේ සිදු වූ විශාලතම අතපසුවීම බවත් ය
ආශ්‍රේයයන්

බාහිර සබැඳි

 

ජීවත්වන්නෝ
උපන් වර්ෂ දක්නට නොමැති පුද්ගලයින් (ජීවත්වන්නෝ)
ඉන්දියානු චිත්‍රපට නිළියන්
ඉන්දියානු රූපවාහිනී නිළියෝ
ඉන්දියානු සෝප් ඔපෙරා නිළියෝ
ඉන්දියානු නිරූපිකාවන්
බිග් බොස් සහභාගීවූවන්
භෝපාල්හි නිළියන්
ඉන්දියානු සුන්නි මුස්ලිම්වරුන්
හින්දි සිනමාවේ නිළියන්
හින්දි රූපවාහිනියේ නිළියන්
21වන සියවසේ ඉන්දියානු නිළියන්
රේෂ්මි ඝෝෂ් (බෙංගාලි
রেশমি ঘোষ) යනුවෙන් හැඳින්වෙන්නේ ඉන්දියානු රූ රැජිනක සහ නිළියකි
මෑතක දී ඇය විසින් සුසරාල් සිමර් කා රූපවාහිනී කතාමාලාව තුළ ඉන්ද්‍රවතී නැමැති පිශාච ආත්මයේ චරිතය නිරූපණය කරන ලදී
මුල්කාලීන දිවිය 
ඇය උපත ලබා හැදී වැඩුණේ කොල්කතාවේ ය
ඇය සිය පාසල් අධයාපනය හදාළේ කාර්මල් කන්‍යාරාම පාසලේ දී ය
ඇය සිය BA උපාධිය සම්පූර්ණ කරන ලද්දේ දකුණු කොල්කතාවේ ජෝගමායා දේවි විද්‍යාලය වෙතිනි
මුලින් ඉතා ලැජ්ජාශීලී යුවතියක වූ මෙම බෙංගාලි රූමතිය විශ්වාසයෙන් යුතු නිරූපණ ශිල්පිනියක සහ අපේක්ෂා සහගත නිළියක බවට පත්වූවා ය
ඇයට ලාබාල සොයුරියක ද වේ
පෞද්ගලික දිවිය
2013 පෙබරවාරි 1 දින කොල්කතාවේ දී රේෂ්මි ඝෝෂ්, සිද්ධාර්ත් වසුදේව් සමග විවාහ වූවා ය
වසුදේව් ශෝභා සෝම්නාත් කි රූපවාහිනී කතාමාලාවේ ඇය සමග ප්‍රධාන චරිත නිරූපණය සිදුකළ නළුවා ද විය
මීට අමතරව රේෂ්මි සහ සිද්ධාර්ත් වසුදේව් බුද්ධා නම් රූපවාහිනී කතාමාලාවේ ද චරිත නිරූපණයෙන් සහභාගී වී තිබේ
වෘත්තිය
2002දී රේෂ්මි ඝෝෂ් ඉන්දියානු මිහිකත රූ රැජින කිරුළ තමන් සතු කරගැනීමට සමත් වූවා ය
අනතුරුව ඇය බොලිවුඩ් චිත්‍රපට කිහිපයක මෙන්ම රූපවාහිනී මාලා නාට්‍ය සහ වෙළඳ දැන්වීම් සඳහා ද රංගනයෙන් දායක වී තිබේ
රේෂ්මි සිය රංගන දායකත්වය සැපයූ රූපවාහිනී කතාමාලා අතර ක්‍යුන්කි සාස් භි කභි බාහු ති (2006-2008), කහේ නා කහේ (2007–2008), කිස් දේශ් මේන් හේ මේරා දිල් (2008), ‍කොවුන් ජීතේගා බොලිවුඩ් කා ටිකට් (2008), කරම් අප්නා අප්නා (2008–2009), කායාමත් (2008–2009), මාන් රහේ තේරා පිතා (2010), තේරේ ලියේ (2010–2011), මාතා චෞකි (2011), බාබා ඒසෝ වාර් ධූන්දෝ (2011), ශෝභා සෝම්නාත් කි (2011–2012), පියා කා ඝාර් ප්‍යාරා ලගේ (2011–2013) සහ සාවිත්‍රි (2013–2014) වැනි කතාමාලා ප්‍රධාන වේ
2014දී ඇය බුදුන් වහන්සේගේ ජීවන පුවත අලලා නිර්මාණය වූ බුද්ධා රූපවාහිනී කතාමාලාවේ මංගලා දේවී නම් චරිතය නිරූපණය කළා ය
2015දී ඇය සුප්‍රකට ළමා රූපවාහිනී කතාමාලාවක් වූ බාල් වීර්හි දෛත්‍යානිගේ චරිතය නිරූපණය කළා ය
2015දී ඇය කලර්ස් ටීවී නාලිකාවේ ජනප්‍රිය රූපවාහිනී කතාමාලාවක් වූ සසුරාල් සිමර් කා හි ඉන්ද්‍රවතී ගජේන්ද්‍ර සිං නැමැති දායන්වරියගේ ආත්මයේ චරිතය නිරූපණය කළා ය
2016දී ඇය සංකත්මෝචන් මහාබලි හනුමාන් මිත්‍යාමය රූපවාහිනී කතාමාලාවේ කෛකේයි‍ බිසවගේ චරිතය නිරූපණය කළා ය
රූපවාහිනී කතාමාලා

ආශ්‍රේයයන්

බාහිර සබැඳි 
 

බෙංගාලි ජනයා
21වන සියවසේ ඉන්දියානු නිළියන්
ෆෙමිනා මිස් ඉන්ඩියා ජයග්‍රාහිකාවන්
ජෝගමායා දේවි විද්‍යාලයේ උපාධිධාරීන්
කල්කටා විශ්වවිද්‍යාලයේ උපාධිධාරීන්
මිහිකත රූ රැජින නියෝජිතයන්
ජීවත්වන්නෝ
ඉන්දියානු රූපවාහිනී නිළියෝ
ඉන්දියානු චිත්‍රපට නිළියන්
ඉන්දියානු සෝප් ඔපෙරා නිළියෝ
කොල්කතාවේ ජනයා
උපන් වර්ෂ දක්නට නොමැති පුද්ගලයින් (ජීවත්වන්නෝ)
මේඝ්නා නායිදු යනුවේන හැඳින්වෙන්නනේ ඉන්දියානු නිළියක සහ නර්තන ශිල්පිනියකි
ඇගේ පළමු ප්‍රධාන නිරූපණය වූයේ UMI10ගේ "කාලියොන් කා චමන්" (2000) ගීතයේ සංගීත වීඩියෝවේ නිරූපණයයි
මෙය ලතා මංගේෂ්කාර්ගේ 1981 ගීතයක් වූ "තෝඩා රේෂම් ලග්තා හේ" ගීතයේ නිල ප්‍රතිසංකලනයකි
(2002 Truth Hurts කණ්ඩායමේ ගීතයක් වූ "Addictive" සඳහා පෙළඹවීමක් ඇතිකළේ ය) ඉන්දියානු චිත්‍රපට ක්ෂේත්‍රයට පිවිසීමට ප්‍රථම ඇය විසින් සාරු මේනිගේ වීඩියෝවක් වන "දිල් දේ දියා තා (සූත්‍ර සංකලනය)" හි ද රංගනයෙන් දායක වී තිබේ
මුල්කාලීන දිවිය සහ වෘත්තිය
නායිදු උපත ලැබූයේ 1980 සැප්තැම්බර් 19 දින ඉන්දියාවේ ආන්ධ්‍රා ප්‍රදේශ්හි විජයවාඩාහි ය
ඇගේ පියා වූ එතිරාජ් Air India ආයතනය වෙනුවෙන් සේවය කළ අතර, ටෙනිස් පුහුණුකරුවකු ද විය
අර්ධ-බෙංගාලි කාන්තාවක වන ඇගේ මව වූ පූර්ණිමා පාසල් ගුරුවරියක විය
ඇයට සෝනා නමින් බාල සොයුරියක ද වේ
ඇය පැවසූයේ ඇය සමග සංචාරයේ යෙදුණු ඇගේ සොයුරියට විදෙස් රැකියාවක් හිමිවීමෙන් පසුව, සිය රැකියාව අත්හැර තමන්ගේ රූගත කිරීම් කටයුතු සඳහා ආධාර වන මෙන් තමන් සිය මවගෙන් ඉල්ලා සිටි බවයි. ඇය හැදීවැඩුණේ මහාරාෂ්ට්‍ර ප්‍රාන්තයේ මුම්බායිහි ය
මේ නිසා තමන් "වඩාත් මුම්බායිකරණය වූ තැනැත්තියක" බව ඇය පවසා සිටියි
ඇය අධ්‍යාපනය ලැබූයේ මුම්බායිහි අන්ධේරි, භවන් විද්‍යාලයේ ය
ඇය B
Com උපාධියක් හිමි කරගැනීමට සමත් වූවා ය
ඇය වසර හතක් සම්භාව්‍ය භරතනාට්‍යම් නර්තනය හැදෑරූවා ය
ඇය පැවසූයේ තමන් එක්සත් ජනපදයේ වසර හතරක් ටෙනිස් පුහුණුකාරිණියක ලෙස කටයුතු කළ බවයි.

18වන විය සපිරෙන විට, චෙන්නායිහි සිය ඥාති සොයුරියකගේ විවාහ මංගල්‍යයක දී ඇයට මෝස්තර නිරූපණ සමායෝජකයකු මුණගැසිණි
එහි දී ඇයට වෘත්තාන්ත චිත්‍රපටයකට තිර පරීක්ෂණ සඳපැමිණෙන මෙන් ආරාධනාවක් හිමි විය
ඇය ප්‍රේම සාක්ෂි (1999) නැමැති තෙලිඟු චිත්‍රපටයක චරිත නිරූපණයෙන් සහභාගී වූවා ය
අනතුරුව ඇයට ‍එක් තෙලිඟු චිත්‍රපටයක් සහ කන්නඩ චිත්‍රපට දෙකක් සඳහා චරිත නිරූපණයෙන් දායක වීමට සිදු විය
අනතුරුව ඇය UMI10හි සංගීත වීඩියෝවක් වූ "කාලියොන් කා චමන්" සඳහා පෙනී සිටියා ය
මෙය අධ්‍යක්ෂණය කරන ලද්දේ රාධිකා රාඕ සහ විනයි සප්රු විසිනි
ඇය පැවසූයේ මෙය ඇයට අහම්බෙන් ලැබුණු අවස්ථාවක් බවයි. ඇය මෙහි යෝග්‍යතා පරීක්ෂණයට සහභාගී වෙමින් සිටි සිය මිතුරියකගේ සහායටයි, එහි පිටත්ව ගියේ
නමුත් නිර්මාණ කණ්ඩායම විසින් ඇයව තෝරාගන්නා ලදී
දින කිහිපයක් ඇතුළත ඇගේ ඡායාරූ ලබා දෙන මෙන් කණ්ඩායම ඉල්ලා සිටි අතර, ඇයව වීඩියෝව සඳහා තෝරාගැනීම සිදු විය
"කාලියොන් කා චමන්" ගීතය අතිශයින් සාර්ථකත්වයට පත්වූ අතර, එමගින් ඇය ජනප්‍රියත්වයට පත් විය
අනතුරුව ඇය ඉන්දියාව තුළ සහ පිටත ප්‍රාසාංගික නිරූපණයන් ගණනාවක් සඳහා සහභාගී වූවා ය
ඇගේ බොලිවුඩ් ආගමනය සිදු වූයේ B-ශ්‍රේණියේ චිත්‍රපටයක් වූ හවාස් (2004) චිත්‍රපටය තුළිනි
මෙම චිත්‍රපටය අනියම් සම්බන්ධතාවක් පිළිබඳ කියැවෙන චිත්‍රපටයකි
අනතුරුව ඇය Classic Dance of Love (2005) චිත්‍රපටයේ ප්‍රධාන චරිත නිරූපණය සිදුකළා ය
මෙහි ඇය නර්තන ශිල්පිනියකගේ චරිතය නිරූපණය කළා ය
ඇය ප්‍රධාන චරිත නිරූපණයෙන් දායක වූ තවත් චිත්‍රපටයක් වන Rain
The Terror Within
(2005) තුළ ඇය අන්ධ කතුවරියකගේ චරිතය රඟපෑවා ය
මෂූකා චිත්‍රපටය තුළ ඇය විවිධ ඍණාත්මක ස්වරූප ඇති චරිතයක් නිරූපණය කළා ය
සිය වෘත්තියේ පසුකාලීනව, ඇය දකුණු ඉන්දියානු චිත්‍රපට ගණනාවක ගීතමය ජවනිකා සඳහා විශේෂ නිරූපණයන්ගෙන් දායක වූවා ය
මීට අමතරව ඇය ෆියර් ෆැක්ටර් - ඛාත්‍රොන් කේ ඛිලාඩි සහ Dancing Queen වැනි රූපවාහිනී වැඩසටහන් සඳහා සහභාගී වූවා ය
ඇය ජෝධා අක්බර් රූපවාහිනී කතාමාලාවේ බෙනාසීර්ගේ චරිතය නිරූපණය කළා ය
2011 වර්ෂයේ සිට නායිදු සහ ටෙනිස් ක්‍රීඩකයකු වන ලුවිස් මිගෙල් රෙයිස් අතර ප්‍රේම සම්බන්ධයක් පවතියි
චිත්‍රපට දායකත්වය

රූපවාහිනී වැඩසටහන්
 ෆියර් ෆැක්ටර් - ඛාත්‍රොන් කේ ඛිලාඩි - කලර්ස් ටීවී (මෙහි ඇය සමග කැප්ට් පූර්වේශ් ගාඩා සහභාගී විය)
 Dancing Queen - කලර්ස් ටීවී
 ජෝධා අක්බර් - සී ටීවී
 එම්ටීවී ෆනා - එම්ටීවී ඉන්ඩියා
 අදාලත් - සෝනි එන්ටර්ටේන්මන්ට් ටෙලිවිෂන් (ඇය මෙහි පතක්ගේ භාර්යාවගේ චරිතය නිරූපණය කළා ය)
 සසුරාල් සිමර් කා - කලර්ස් ටීවී
පාඨලී දේවී ලෙස

සංගීත වීඩියෝ
 UMI10ගේ "කලියොන් කා චමන්" (2000)
 සාරු මායිනිගේ "දිල් දේ දියා තා (සූත්‍ර සංකලනය)"
 "Hottt
"

CD සහ VCD

ආශ්‍රේයයන්

බාහිර සබැඳි

 
 

ජීවත්වන්නෝ
හින්දි සිනමාවේ නිළියන්
දෙමළ සිනමාවේ නිළියන්
තෙලිඟු සිනමාවේ නිළියන්
මලයාලම් සිනමාවේ නිළියන්
බෙංගාලි සිනමාවේ නිළියන්
කන්නඩ සිනමාවේ නිළියන්
ආන්ධ්‍රා ප්‍රදේශ් රූපවාහිනී පෞරුෂත්වයන්
ඉන්දියානු රූපවාහිනී නිළියෝ
21වන සියවසේ ඉන්දියානු නිළියන්
1980 උපත්
විජයවාඩාහි නිළියන්
ධීරාජ් ධූපර් (උපත 1984 දිල්ලි) යනුවෙන් හැඳින්වෙන්නේ ඉන්දියානු රූපවාහිනී නළුවකු සහ මෝස්තර නිරූපණ ශිල්පියෙකි
ඔහු ප්‍රේක්ෂකයන් අතර වඩාත් ප්‍රචලිත වූයේ කලර්ස් ටීවී නාළිකාවෙන් විකාශය වූ ජනප්‍රිය රූපවාහිනී කතාමාලාවක් වන සසුරාල් සිමර් කාහි ප්‍රේම් භාරද්වාජ්ගේ චරිතය නිරූපණය කිරීම හේතුවෙනි
වෘත්තිය
ධීරාජ් ධූපර් වර්තමානය වන විට රසවින්දන කර්මාන්තයේ ජනප්‍රිය මුහුණක් බවට පත්ව ඇත
නළුවකු ලෙස, කාලයත් සමග ඔහු දායක වී ඇති නිර්මාණ තුළින් ඔහු දක්වන උනන්දුව සහ කැපවීම වටහාගත හැක
ධීරාජ් සිය වෘත්තිය ආරම්භ කළේ මෝස්තර නිරූපණ ශිල්පියකු ලෙස වන අතර, ඔහු වෙළඳ දැන්වීම් 100කට අධික සංඛ්‍යාවක් සඳහා නිරූපණයෙන් දායක වී ඇතැයි පැවසේ
මෙම වෙළඳ දැන්වීම් සන්නාම අතරට මරුති සුසුකි, පාකර්, ඩාබර් හනී, සම්සුං ගැලැක්සි, වීඩියෝකොන් මොබයිල් සහ TATA AIG වැනි ප්‍රකට වෙළඳ නාම ඇතුළත් ය
ඔහු රූපවාහිනී ක්ෂේත්‍රය වෙත සිය ප්‍රවිෂ්ඨය සනිටුහන් කළේ කලර්ස් ටීවී නාළිකාවෙන් විකාශය වූ රූපවාහිනී කතාමාලාවක් වූ මාත් පිතා කේ චර්නොන් මේන් ස්වර්ග් කතාමාලාව තුළිනි‍
මෙහි ඔහු විසින් අංශ් නම් චරිතය නිරූපණය කරන ලදී
ඉන් අනතුරුව ඔහු ස්ටාර් ප්ලස් නාළිකාවේ රූපවාහිනී කතාමාලාවක් වූ බෙහෙනෙයින් සමග සම්බන්ධ විය
මෙහි ඔහු භවේශ් පයිල් නැමැති චරිතයක් නිරූපණය කළේ ය
එසේම ඔහු එස්ඒබී ටීවී නාළිකාවේ මිසිස් තෙන්දුල්කාර් නම් මාලා නාට්‍යයේ සුශාන්ත්ගේ චරිතය නිරූපණය කොට තිබේ
මීට අමතරව ධූපර් සෝනි ටීවී නාළිකාවේ කුච් තෝ ලොග් කහෙන්ගේ කතාමාලාව තුළ පසුබිම් චරිත නිරූපණයක් ද සිදුකළේ ය
වර්තමානය වන විට ඔහු කලර්ස් ටීවී නාළිකාවේ අතිශයින් ජනප්‍රියාදරයට පත් රූපවාහිනී කතාමාලාවක් වන සසුරාල් සිමර් කා කතාමාලාවේ සුප්‍රකට ප්‍රේම් භාරද්වාජ්ගේ චරිතය නිරූපණය කරනු ලබයි
මෙය කලර්ස් ටීවී නාළිකාවේ ඉහළම ප්‍රේක්ෂක ප්‍රතිචාර ලත් මෙන්ම වඩාත්ම නැරඹූ රූපවාහිනී වැඩසටහන්වලින් එකක් ද වේ
ප්‍රේම් ලෙස ඔහු සිදු කළ චරිත නිරූපණය ප්‍රේක්ෂකයන් අතර අතිශය ජනප්‍රියත්වයට පත් වූ අතර, ‍වර්තමානය වන විට “ප්‍රේම්” යන්න ධීරාජ් ධූපර් හඳුන්වන විකල්ප නාමයක් බවට පත්ව ඇත
(මෙම නාමයම සල්මන් ඛාන් හැඳන්වීමට ද රසිකයින් විසින් භාවිතා කරනු ලබයි) මින් පෙර සුසරාල් සිමර් කා කතාමාලා‍වේ එම චරිතය නිරූපණය කළේ ෂොආයිබ් ඊබ්‍රහිම් විසිනි
ධීරාජ් විසින් ඕර් දිඛාඕ විසින් නිර්මාණය කරන ලද එවැනි ගණයේම වෙබ් කතාමාලාවක් වූ SOAPHOLICS (සෝෆොලික්ස්) සඳහා ද සිය දායකත්වය සපයයි
මෙය ඉන්දියානු රූපවාහිනී වැඩසටහන් පිළිබඳ වන හාස්‍යජනක නිර්මාණයකි
එම වීඩියෝ පෙළ මගින් මිනිසුන් රූපවාහිනී වැඩසටහන් සහ ඒවායේ ඇතැම් චරිත වෙත ඇබ්බැහි වනු නිරූපණය කෙරේ
සිය ගැඹුරු හැසිරීමෙන් මිදී ධීරාජ් සාර්ථකව සිය චරිතය තුළ හාස්‍යය ජනනය කිරීමට සමත්ව ඇත
මීට අමතරව 2016දී ඔහු Yellow නැමැති කෙටි චිත්‍රපටයක ද පෙනී සිටියේ ය
රූපවාහිනිය

පෞද්ගලික දිවිය
2016 නොවැම්බර් 16 දින නව දිල්ලියේ දී ධූපර් රූපවාහිනී නිළියක වන විනී අරෝරා සමග විවාහ විය
ඔවුන් පළමුව මුණගැසී තිබුණේ  2009දී මාත් පිතා කේ චර්නොන් මේන් ස්වර්ග් දර්ශන තලයේ දී ය
මේවාත් බලන්න
 ඉන්දියානු රූපවාහිනී නළුවන් ලැයිස්තුව

ආශ්‍රේයයන්

ජීවත්වන්නෝ
1984 උපත්
දිල්ලියෙහි නළුවන්
ඉන්දියානු රූපවාහිනී නළුවෝ
ඉන්දියානු සෝප් ඔපෙරා නළුවන්
ඉන්දියානු මෝස්තර නිර්මාණ ශිල්පීන්
ගෞතම් ගුලාති (උපත 27 නොවැම්බර් 1987) යනුවෙන් හැඳින්වෙන්නේ ඉන්දියානු චිත්‍රපට සහ රූපවාහිනී නළුවෙකි
ඔහු වඩාත් ප්‍රකට වූයේ දියා ඕර් බාති හම් රූපවාහිනී කතාමාලාවේ ඔහු විසින් නිරූපණය කළ වික්‍රම් අරුන් රාතිගේ චරිතය හේතුවෙනි
එසේම ඔහු කලර්ස් ටීවී නාළිකාවෙන් විකාශය වූ රියැලිටි වැඩසටහනක් වන බිග් බොස් 8 තරගාවලියේ ජයග්‍රාහකයා ද වේ
ඔහු රාකේශ් මෙහ්තාගේ කෙටි චිත්‍රපටයක් වූ "දර්පොක්" සඳහා රංගනයෙන් දායක විය
මෙම චිත්‍රපටය 67වන කෑන්ස් චිත්‍රපට උළෙලේ දී ප්‍රදර්ශනය කෙරිණි
මෙහි දී ඔහු නිරූපණය කරන ලද්දේ සිය මෑණියන්ව අතවරයකින් රැක ගැනීමට නොහැකි වීමෙන් ක්ෂතිජභාවයකට පත්වන 28 හැවිරිදි අර්බුදකාරී තරුණයකගේ චරිතයකි
ඔහු සමන් වීරමන් විසින් අධ්‍යක්ෂණය කරන ලද සිංහල චිත්‍රපටයක් වූ
ශ්‍රී සිද්ධාර්ථ ගෞතම චිත්‍රපටයේ දේවදත්ත කුමරුගේ චරිතය නිරූපණය කළේ ය
මීට අමතරව ඔහු විසින් මොහම්මද් අෂාරුද්දීන්ගේ චරිතාපදාන චිත්‍රපටයක් වූ අෂාර් චිත්‍රපටයේ ඉන්දියානු ක්‍රිකට් ක්‍රීඩකයකු වූ රවි ශාස්ත්‍රිගේ චරිතය නිරූපණය කොට ඇත
ඔහු "ටෙඩී බෙයාර්" නැමැති සංගීත වීඩියෝවේ ද පෙනී සිටියේ ය
මෙහි ඔහු සමග කණිකා කපූර්, ඉක්කා සිං සහ සාක්ෂි සල්වේ යන නළු නිළියන් පෙනී සිටින ලදී
මෙම වීඩියෝව සාක්ෂි විසින් ලියන ලද ග්‍රන්ථයක් වූ The Big Indian Weddingහි ප්‍රවර්ධන කටයුතු හා සමගාමීව සිදු විය
ගුලාති සිය රංගන දායකත්වය සැපයූ රූපවාහිනී කතාමාලා අතර කහානි හමාරේ මහාභාරත් කි (2008-2009), කසම් සේ (2008-2009), තුජ් සන්ග් ප්‍රීත් ලගායි සජනා (2008-2010), ප්‍යාර් කී යේ ඒක් කහානි (2010-2011), දියා ඕර් බාති හම් (2011-2014) වැනි කතාමාලා ප්‍රධාන ස්ථානයක් ගනියි
ප්‍රේක්ෂකයන් අතර ජනප්‍රියත්වයට පත් දියා ඕර් බාති හම් රූපවාහිනී කතාමාලාවේ ඔහු විසින් නිරූපණය කළ චරිතය පසුව කරන් ගොඩ්වානි විසින් ප්‍රතිස්ථාපනය කරන ලදී
2013දී ඔහු නාච් බලියේ 5 රියැලිටි වැඩසටහන හා සම්බන්ධ විය
2014-2015 අතර කාලයේ පැවැත්වුණු බිග් බොස් 8 රියැලිටි වැඩසටහන් තරගාවලියේ ජයග්‍රහණය ඔහුට හිමි විය
මීට අමතරව ඔහු ෆාරා කි දාවත් (2015), ඉන්ඩියා’ස් නෙක්ස්ට් ටොප් මොඩ්ල් (2015), එම්ටීවී බිග් එෆ් (2015) සහ ජලක් දිඛ්ලා ජා රීලෝඩඩ් (2015) යන වැඩසටහන් සමග සම්බන්ධ විය
2015දී බිග් බොස් 9 වැඩසටහනටත්, 2016දී බිග් බොස් 10 වැඩසටහනටත් ඔහු ආරාධිත අමුත්තකු ලෙස සහභාගී වී තිබේ
රූපවාහිනිය

චිත්‍රපට

සම්මාන සහ නිර්දේශ

ආශ්‍රේයයන්

බාහිර සබැඳි

 
 

21වන සියවසේ ඉන්දියානු නළුවන්
ජීවත්වන්නෝ
1987 උපත්
බිග් බොස් සහභාගීවූවන්
ඉන්දියානු සෝප් ඔපෙරා නළුවන්
ඉන්දියානු චිත්‍රපට නළුවන්
ඉන්දියානු රූපවාහිනී නළුවෝ
ඉන්දියානු රූපවාහිනී නිවේදකයින්
ළදරු ආසාදන ලෙස සලකණු ලබනුයේ උපතේ සිට පළමු සති 04 ඇතුලත සෑදෙන රෝගාබාධ වේ
මේවා වර්ග තුනකින් සලකා බැලිය හැක
එනම් මව් කුස තුලදී, උපත සිදුවන විට කුහරය තුලදී (perinatal),හො උපතින් පසු
සමහර ආසාදන උපත සිදුවන විට බලාපොරුත්තු විය හැක, නමුත් අනෙක් ආසාදන උපතින් පසු සතියකින් හො මසකින් ඇතිවිය හැක
HIV, hepatitis B, malaria වැනි ආසාදන උපතට පෙර ඇතිවන නමුත් බොහො කලක් යනතෙක් නොපෙනේ
There is a higher risk of infection with preterm or low birth weight neonates
Respiratory tract infections contracted by preterm neonates may continue into childhood or possibly adulthood with long-term effects that limit one's ability to engage in normal physical activities, decreasing one's quality of life and increasing health care costs
In some instances, neonatal respiratory tract infections may increase one's susceptibility to future respiratory infections and inflammatory responses related to lung disease
දෑකැත්ත යනු මිනිසා විසින් අතින් ගොයම් කැපීමේ දී ගොයම් කැපීම සදහා භාවිතා කරන උපකරණය හෙවත් ආයුධ යයි
කුඹුරේ එක් ලියැද්දක සිට තවත් ලියැද්දක් දක්වා ජලය ගෙන යන ස්ථාන යයි
ඉත්තෑවා යනු ක්‍ෂීරපායි සතෙකි
ඌ ශ්‍රී ලංකාවේ ලදු කැලෑ වල සහ වගා බිම්වල වැඩිවශයෙන් දැකගත හැක
පොල්,පලතුරු සහ දාන්‍ය වර්ග අහාරයට ප්‍රිය කරන මෙම සත්ත්වයා කොඩේටා වංශයට අයත් සත්ත්වයෙකි
සැකසුම- රනුල සස්මිත ගුණසේකර

මූලාශ්‍ර
පරිගණක භාවිතයේ දී සමහර වෙබ් බ්‍රවුසර අත්භුත මාදිලිය හෙවත් විශේෂ අාකාරය නම් තාක්ෂණික විධිය, Internet explorer 5 සහ ඊට පෙර සංස්කරණ සඳහා ලියැවුණු වෙබ් පිටු සඳහා ගැළපෙන අාකාරයට වෙබ් පිටු ක්‍රියාත්මක කිරීමට භාවිතා කෙරේ
මෙය සිදු කරනුයේ W3C සහ IETF යන ද්විත්ව සම්මතයන්ට අනුකූලව ය
සාරාංශය 
වෙබ් පිටුවක අාකෘතිය විස්තර කරනුයේ සම්මත භාෂෘ ද්විත්වයක එකතුවකිනි
HTML, යනු වෙබ් පිටුවේ අාකෘතිය සහ අන්තර්ගතය ඉදිරිපත් කිරීමට භාවිතා කරන අාකෘති වර්ගයේ භාෂාවකින් සහ
 CSS, යනු වෙබ් පිටුවේ විවිධත්වය, අලංකාරය වැනි ගුණාංග අැති කිරීමට භාවිතා කරන භාෂාවකින් ය
(css මඟින් වෙබ් පිටුවේ පාඨ,රූප,ශ්‍රව්‍ය දෘශ්‍ය ගොනු කෙසේ පිහිටුවිය යුතු ද කෙසේ දර්ශනය කළ යුතු ද යන්න වෙබ් බ්‍රවුසරයට දැන්වීම සිදු කරයි
)
කෙසේ වෙතත්, බොහෝ පැරණි වෙබ් බ්‍රවුසර මෙම භාෂා සඳහා  සම්පූර්ණ සහාය නොදැක්වී ය
(  උදාහරණයක් ලෙස Microsoft Internet Explorer අනුවාදය 5.0 හා මැකින්ටොෂ් සඳහා 2000 දී නිකුත් කළ බ්‍රවුසරය,  CSS මට්ටම 1 සඳහා පූර්ණ සහාය දැක්වීය)
සම්මත කරගත් HTML හා CSS අාකෘති සඳහා වඩා හොඳින් සහාය දැක්වීම සඳහා ප්‍රධාන පෙළේ වෙබ් බ්‍රවුසර ඒවා හි හැකියාවන් සීරුවට වර්ධනය කරන ලද අතර පෙර ‍තිබූ සම්මත අාකාරයට නොවන වෙබ් පිටු සඳහා වූ සහාය ද ඉවත් නොකෙරිණි
වර්තමානයේ බොහෝ වෙබ් බ්‍රවුසර විශාල ප්‍රමාණයක් වූ විවිධ වෙබ් පිටු සඳහා සහාය දක්වනු වස් ඔවුන් බහු ඉදිරිපත් කිරීම් භාවිතා කරයි
'සම්මත අාකාරය' භාවිතා කිරීමේ දී වෙබ් පිටු ඉදිරිපත් කරනුයේ HTML හා CSS සම්මතයන්ට අනුකූලවය
අත්භූත මාදිලියේ දී පැරණි වෙබ් බ්‍රවුසරයක් ලෙස ක්‍රියාත්මක  වීමට උත්සහ දරයි
සමහර වෙබ් බ්‍රවුසර ( Mozilla හි  Gecko නිරූපණ එන්ජිම, හෝ Internet Explorer 8 හි දැඩි අාකාරය-mode) ඉහත කී දෙවර්ගයෙන් ම හැකිතාක් සංයුක්ත අාකාරයට සම්මත ලෙස ක්‍රියා කිරීමට උත්සහ ගන්නා බවක් පෙනේ
අාකාරයන් හි වෙනස්කම් හා නිදසුන් 
 සම්මත ක්‍රමයේ හා අත්‍භූත ක්‍රමයේ දැකිය හැකි ප්‍රධාන වෙනස්කම වනුයේ CSS කේත හැසිරවීමේ අාකාරයයි
Internet Explorer box model bug
6.0 වන සංස්කරණයට පෙර , Internet Explorer බ්‍රවුසරය විශේෂ අැල්ගොරිතමයක් භාවිතා කරමින් විවිධ අවයවයන් හි ‍පළල ගණනය කළ අතර එමඟින් සම්මතයෙන් ඔබ්බට යමින් වෙබ් පිටු සැකසීම සිදු කළ අතර එනිසාම එම බ්‍රවුසරයේ ජනප්‍රියතාවය ඉහළ යාමට හේතු විය
6.0 වන සංස්කරණයේ සිට Internet Explorer බ්‍රවුසරය සම්මත ක්‍රමයට ගැළපෙන අැල්ගොරිතමයක් සකස් කළ අතර ඊට පෙර දී භාවිතා කළ සම්මත නොවන අැල්ගොරිතමය අත්භුත විධිය සඳහා යොදා ගැනුණි
මීළඟ හඳුනාගත හැකි වෙනස වනුයේ එක පෙළට පිහිටුවීම් වල සිරස් පිහිටුවීම් දක්වන අාකාරයයි
බොහෝ පැරණි බ්‍රවුසරයන් රූප පිහිටුවනු ලබන්නේ පින්තූරය අඩංගු කොටුවේ යට දාරයට මායිම් වන සේය
එහෙත් CSS මඟින් රූප පිහිටුවනුයේ පාඨයන් හි පාදම් මායිම අද්දරය
සම්මත අාකාරයේදී CSS ක්‍රමයට රූප පිහිටුවනු ලබන අතර අත්භූත ක්‍රමයේ දී යට දාරයේ මායිමෙයි පිහිටු වනු ලබයි

මීට අමතරව, බොහෝ පැරණි බ්‍රවුසර එයට උරුම වූ අකුරු මෝස්තර වගු තුළ දී ක්‍රියාත්මක කළේ නැත
එහි ප්‍රතිඵලයක් ලෙස, අකුරු මෝස්තර එක් වරක් සමස්තයක් ලෙස ලියවිල්ලට ද , නැවත වගු සඳහා ද වෙනම හඳුන්වා දීමට සිදු වුණි
CSS පිරිවිතර ඒ සඳහා අවශ්‍යය අකුරු විශාලනය වගු සඳහා ලබා දුණි
උදාහරණයක් ලෙස, පිටුවක් ප්‍රකාශයට පත් මූලික අකුරු ප්‍රමාණය 80% ක් සහ වගුවක අකුරු ප්‍රමාණය 80% ක් (තහවුරු කිරීම සඳහා, ප්‍රමාණය 80% වන අකුරු බ්‍රවුසරයට උරුම ව නැත) වනු ඇත,ප්‍රමිතීන්ට අනුකූල බ්‍රවුසර, දර්ශනය කරන්නේ වගු තුළ 64% ක අකුරු ප්‍රමාණයකි  (80% ක් 80% ක්)
එහි ප්‍රතිඵලයක් ලෙස, වෙබ් බ්‍රවුසර සාමාන්‍යයෙන් අත්භූත මාදිලියේ දී උරුම අකුරු ප්‍රමාණ වගු තුළ නොපෙන්වයි.

ප්‍රමිති මාදිලි 
තෙවන ගැලපුම් මාදිලිය ලෙස හඳුන්වන "එක්කෝ පාහේ ප්රමිතීන් මාදිලිය" හෝ "දැඩි මාදිලිය වන" යයි "සාම්ප්රදායික" සිරස් sizing වගුව සෛල අනුව CSS2 පිරිවිතර, ක්රියාත්මක කර ඇති මෙම බ්රවුසර
සෆාරි, ඔපෙරා 7.5 (පසුව), සියලු ගෙකෝපදනම් කරගත් වෙබ් බ්රව්සර සිට 1.0.1 (එවැනි ෆයර්ෆොක්ස්) හා ඉන්ටර්නෙට් එක්ස්ප්ලෝරර් 8.

"පාහේ ප්රමිතීන්" මාදිලිය දර්ශණ "තරග ප්රමිතීන්" මාදිලිය සියලු විස්තර හැර එකක්
පිරිසැලසුම රූප ඇතුළත වගුව සෛල හසුරුවන ආකාරයෙන් ම "quirks" මාදිලිය ක්රියාත්මක වන, ඒ වෙනුවට, වන තරමක් ස්ථාවර සමග උරුමය බ්රව්සර එවැනි Internet Explorer 7 (හා ඉන් පෙර)
මෙය කැපූ-රූප--වගු සැකසුම් අඩු වැටීමට ඉඩ වෙන් බ්රව්සර විට එක්කෝ "quirks" හෝ "පාහේ ප්රමිතීන්" මාදිලිය, වඩා "ප්රමිතීන්" මාදිලිය වේ
විවිධ දර්ශණ මාතයන් පත්කරමින් 
බොහෝ විට, වෙබ් බ්රව්සර තීරණය වන දර්ශණ මාදිලිය භාවිතය මත පදනම් ඉදිරියේ Document වර්ගය ප්රකාශ පිටුවේ
නම් සම්පූර්ණ DOCTYPE වර්තමාන බ්රව්සරය භාවිතා කරනු ඇත ප්රමිතීන් මාදිලිය නම්, එය නොසිටි බ්රව්සරය භාවිතා කරනු ඇත quirks මාදිලිය
උදාහරණයක් ලෙස, වෙබ් පිටුව ආරම්භ වූ පහත සඳහන් DOCTYPE වනු ඇත, කොකා ප්රමිතීන් මාදිලිය
DOCTYPE html PUBLIC "-//W3C//DTD HTML 4.01//EN"
"http
w3.org/TR/html4/strict
dtd">පහත සඳහන් DOCTYPE වේ syntactically සාවද්ය අඩංගු, රාජ්ය හඳුනාගැනීමේ ඉඟි පද "මහජන" නමුත් කිසිදු මහජන හඳුනාගැනීමේ (පෙන්නුම් නම අනුවාදය HTML භාවිතා), කිසිදු පද්ධතිය හඳුනාගැනීමේ URL එක ක HTML Document වර්ගය අර්ථ දැක්වීම
මේ බව කොකා අත්භූත මාදිලිය
DOCTYPE html PUBLIC>මීට අමතරව, වෙබ් පිටුව වන, ඇතුලත් නැත DOCTYPE සියල්ල විනිශ්චය කරනු ලැබේ අත්භූත මාතයෙන්
එක් සැලකිය යුතු හැර මේ වන Microsoft's Internet Explorer 6 බ්රවුසරය වනු ඇත, විනිශ්චය පිටුව අත්භූත මාදිලිය නම් DOCTYPE ය විසින් පෙර XML prolog, යන්න නොතකා සම්පූර්ණ DOCTYPE දක්වා ඇත
මේ අනුව ක XHTML පිටුව සමග ආරම්භ වන අතර, පහත දැක්වෙන කේතය වනු ඇත ඉටු අත්භූත මාතයෙන් විසින් එනම් 6
xml version="1.0" encoding="utf-8"
>
<
DOCTYPE html PUBLIC "-//W3C//DTD XHTML 1.0 Strict//EN"
"http
w3.org/TR/xhtml1/DTD/xhtml1-strict
dtd">ඉහත අාකාරය බොහෝ දුරට IE 6.0 හි අත්භුත මාදිලිය පමණක් ප්‍රයෝජනවත් වේ
අත්භූත මාදිලිය ඕනෑම අනුවාදය එනම් වනු ඇත අවුලුවන නම් කිසිම දෙයක් පෙර, DOCTYPE
උදාහරණයක් ලෙස, නම් hypertext ලේඛනය අඩංගු අදහස්, අවකාශය හෝ ටැගය පෙර, DOCTYPE ප්රකාශයට පත්, එනම් භාවිතා කරනු ඇත අත්භූත මාදිලිය
-- This comment will put IE 6, 7, 8, and 9 in quirks mode -->
<
DOCTYPE HTML PUBLIC "-//W3C//DTD HTML 4.01//EN"
"http
dtd">ප්රශ්නය සමග XML ප්රකාශ කරන ලදී ස්ථාවර අනුවාදය 7 Internet Explorer, වන XML prolog හුදෙක් නොසලකා හරිනු ලැබේ
කෙසේ වෙතත්, සඳහා උපරිම ගැළපුම සමග, දැනට පවතින හා පැරණි වෙබ් බ්රව්සර, ලෝක ව්යාප්ත වෙබ් සාමුහිකය, කුමන පවත්වාගෙන XHTML පිරිවිතර, බව හඟවන කතුවරුන් XHTML ලේඛන සලකා බැලිය හැකිය සැර බාල XML ප්රකාශනය
ගොනු මාදිලි සංසන්දනය 
හෙන්රි Sivonen ලැයිස්තුවක් සකස් විවිධ ලියවිල්ල වර්ග සහ ඒවා ප්රතිකාර වඩාත් පොදු බ්රව්සර, පෙන්නුම් වේවා පිටු ඉටු තුළ ප්රශ්නයuirks, එස්tandards, හෝ ඒlmost ප්රමිතීන් මාදිලිය
මෙම මිනුම් දණ්ඩ භාවිතා කිරීම "සඳහා පාහේ ප්රමිතීන් මාදිලිය" සම්මත නොවන වගුව සෛල උස දර්ශණ
මෙම වගුව අදාළ අන්තර්ගතය සමග සේවය අන්තර්ගත-වර්ගය පෙළ/html
අන්තර්ගතය සමග සේවය අන්තර්ගතය-වර්ගය අයදුම්පත්/xhtml+xml ඉටු ප්රමිතීන් මාදිලිය Chrome, Firefox, Internet Explorer 9, සෆාරි, ඔපෙරා
Internet Explorer 6, 7, සහ 8 සපයන්නේ නැත, අන්තර්ගතය-වර්ගය අයදුම්පත්/xhtml+xml
මාදිලිය තහවුරු කිරීම 
බොහෝ වෙබ් බ්‍රවුසර, ලේඛන වස්තූන් වර්ගය දීර්ඝ document
compatmode ගැළපුම් පෙන්නුම් දර්ශණ මාදිලිය සඳහා වත්මන් පිටුව. ප්රමිතීන් මාදිලිය හා පාහේ-ප්රමිතීන් මාදිලිය, ලේඛනය
compatmode ගැළපුම් අඩංගු වටිනාකම "CSS1Compat" අතර, අත්භූත මාදිලිය, එය සමාන වේ "BackCompat"
මීට අමතරව, මොසිල්ලා ෆයර්ෆොක්ස් හා ඔපෙරා , දර්ශණ මාදිලිය භාවිතය සඳහා ලබා දී පිටුව මත සඳහන් 'පිටුව තොරතුරු' සරළ කොටුව.

යොමුව

External links 
 අත්භූත මාදිලිය ජීවත් සම්මත
 W3C මාර්ක්අප් වලංගු සේවා
 පරීක්ෂණ doctype හැසිරවීමේ බ්රවුසරය
 Quirksmode
අත්භූත මාදිලිය හා දැඩි මාදිලිය
 Bookmarklet බව වාර්තා මාදිලිය ලියවිල්ලක්
 එරික් මේයර් එකිනෙකාගෙන් මත CSS වේ
තෝරා දර්ශණ මාදිලිය
 MDC පැහැදිලි කිරීමක් මොසිල්ලා DOCTYPE sniffing
 ලේඛගතකිරීම සඳහා අත්භූත මාදිලිය මොසිල්ලා පදනම් කරගත් වෙබ් බ්රව්සර
 ඔපෙරා මෘදුකාංග පැහැදිලි කිරීමක් අත්භූත මාදිලිය ඔවුන්ගේ වෙබ් බ්රව්සරය
 සිදු වෙන්නේ කුමක්ද අත්භූත මාදිලිය
තුර්ක්මෙන් ආභරණ යනුවෙන් හැඳින්වෙන්නේ බටහිර සහ මධ්‍යම ආසියාවේ තුර්ක‍්මෙන්වරුන්ට අයත් විවිධ සංස්කෘතීන්හි සම්භවය වූ ආභරණ ප්‍රභේදයකි
මෙම ආභරණ බාහිර අලංකාරය සඳහාම පමණක් නොව අධ්‍යාත්මික හේතූන් මත ද පළඳින ලදී
පුද්ගලයකු පැළඳි ආභරණ ප්‍රමාණය මත ඔහුට සමාජයේ හිමි තත්ත්වය නිරූපණය විය
ඉතිහාසය 
අර්ධ-සංචාරක ජනතාවක් වූ විවිධ තුර්ක්මෙන් ගෝත්‍ර නිරන්තරයෙන් මැද පෙරදිග ජනාවාස මධ්‍යස්ථානවල වූ ජනයා සමග සම්බන්ධතා ඇති කරගන්නා ලදී
මෙම සම්බන්ධතාවන් තුර්ක්මෙන් ආභරණ නිර්මාණකරුවන් සඳහා බෙහෙවින් වාසිදායක විය
මෙමගින් ආභරණ නිර්මාණකරණය පිළිබඳ නවීන දැනුම තුර්ක්මෙන්වරුන් කරා සංක්‍රමණය විය
තුර්ක්මෙන් ආභරණ එකම ප්‍රභේදයට අයත් ඒවා නොවේ
වෙනස් තුර්ක්මෙන් ගෝත්‍රවල වූ කලා ශිල්පීන්ගේ ආභරණ අතර විවිධ වෙනස්කම් දක්නට ලැබිණි
වටිනා පාෂාණ එබ්බවූ රිදී ආභරණ තුර්ක්මෙන් ආභරණ අතර වඩාත්ම පුළුල් ලෙස නිර්මාණය වූ ආභරණ ප්‍රභේදය ලෙස සැලකේ. තුර්ක්මෙන් සම්ප්‍රදායයන් තුළ විශ්වාස කෙරෙන්නේ වටිනා පාෂාණ මානව සෞඛ්‍යය කෙරෙහි වාසිදායක වන බවයි. එසේම බොහෝ තුර්ක්මෙන් ‍ගෝත්‍රික ජනයා මෙම ආභරණ සතුව මායාමය බලයක් පවතින්නේ යැයි විශ්වාස කරන්නට වූහ
ආභරණවල නිරූපණය කළ දර්ශන ද විවිධත්වයක් පෙන්නුම් කරයි
ඇතැම් ආභරණවල සත්ත්ව රූ සහ මල් මෝස්තර නිරූපණය වූ අතර, ඇතැම් ආභරණවල තුර්ක්මෙන් ජනයාට පූජනීය වූ කඳුවැටිවල දර්ශන හෝ ජ්‍යාමිතික මෝස්තර ඇතුළත් විය
වෙනස් වර්ගවල මැණික් වර්ග භාවිතයෙන් එය පළඳින්නාට විවිධ වූ බලපෑම් එල්ල වන්නට ඇත
කාර්නේලියන් පාෂාණ සහ රිදී බාවිතය මගින් මරණය සහ රෝග වැළැක්වෙන්නේ යැයි විශ්වාස කෙරිණි
නිල් මැණික් පාරිශුද්ධත්වයේ සංකේතයක් ලෙස පැළඳීම සිදු විය
තුර්ක්මෙන් සමාජයේ එක් එක් පුද්ගලයාට හිමිව තිබූ තත්ත්වය එම පුද්ගලයා පළඳින ආභරණ ප්‍රමාණය අනුව වටහා ගත හැකි විය
කලා ඉතිහාසඥ ලයිලා ඩිබා අනුව, තුර්ක්මෙන් ආභරණ නිර්මාණය කොට පැළඳීම තුර්ක්මෙන් සමාජයේ සෑම තරාතිරමකම පුද්ගලයන් විසින් සිදු කළ බවයි. ඛාන්වරුන්ගේ සිට "යැපුම් මට්ටමේ" සැමදෙනාම පැළඳි බව ඇය පවසයි
එසේම සිය දිවියේ මුල්කාලයේ වටිනා පාෂාණවලින් යුත් ආභරණ පැළඳීම තුළින් සිය සරුභාවය ඉහළ නැංවෙන බවට තරුණ කාන්තාවන් අතර විශ්වාසයක් ද විය
දරු උපතකින් පසුව, වයස්ගත වීමත් සමග කාන්තාවන් පළඳින ආභරණ ප්‍රමාණය ක්‍රමයෙන් අඩු වන්නට විය
පළඳින්නාගේ ආභරණයේ ඇති විලාසිතාව අනුව වස්ත්‍ර ද එයට උචිත මෝස්තරවලින් යුක්තව නිර්මාණය කරන ලදී
තුර්ක්මෙන් ආභරණ කර්මාන්තය වර්තමානයේ පවා දක්නට ලැබේ
වටිනා ලෝහ සහ මැණික් වර්ග සඳහා වියදම අධික නිසා ඇතැම් තුර්ක්මෙන් ආභරණ නිර්මාණකරුවෝ මැණික් වෙනුවට වීදුරු පබළු ආදේශයක් ලෙස යොදාගනිති
ගැලරිය

ආශ්‍රේයයන් 

ආභරණ
ජනවාර්ගික තුර්ක්මෙන් සංස්කෘතිය
තුර්ක්මෙනිස්තාන සංස්කෘතිය
අමිස් (
හෙවත් අමි හෝ පන්ග්කා) යනුවෙන් හැඳින්වෙන්නේ තායිවානයට ස්වදේශික ඔස්ට්‍රොනේසියානු ජන කණ්ඩායමකි
ඔවුන් විසින් අමිස් නම්වූ ඔස්ට්‍රොනේසියානු භාෂාවක් භාවිතා කරනු ලබන අතර, තායිවාන ආදිවාසීන් ලෙස නිල වශයෙන් පිළිගැනීම හිමිවූ ජන කණ්ඩායම් දහසය අතුරින් එක් කණ්ඩායමක් ද වේ
අමිස් ජනයාගේ පාරම්පරික භූමි ප්‍රදේශයට මධ්‍යම කඳු සහ වෙරළාසන්න කඳු අතර පටු දිගැති නිම්නය (හුවාටුං නිම්නය), වෙරළාසන්න කඳු ප්‍රදේශ දක්වා නැගෙනහිරට පැසිෆික් වෙරළාසන්න තැන්න සහ හ්‍යුංචුන් අර්ධද්වීපය ඇතුළත් විය
2014දී, අමිස් ජනගහනය 200,604ක් ලෙස වාර්තා විය
මෙය තායිවානයේ සමස්ත ස්වදේශික ජනගහනයෙන් 37.1% වන අතර, එරට විශාලතම ස්වදේශික ජනකොට්ඨාසය වන්නේ ද මොවුන් ය
වෙරළාසන්න පිහිටීම හේතුවෙන් අමිස්වරු ප්‍රධාන වශයෙන්ස ධීවරයන් ලෙස කටයුතු කළහ
ඔවුන් සම්ප්‍රදායිකව මාතෘවංශික යැයි පිළිගැනේ
සම්ප්‍රදායික අමිස් ගම්මාන ස්ව‍දේශික ජන කොට්ඨාස හා සැලකීමේ දී සංඛ්‍යාවෙන් වැඩි අතර, එය සාමාන්‍යයෙන් 500 සහ 1,000 අතර වේ
වර්තමාන තායිවානයේ, අමිස්වරුන් "නාගරික ආදිවාසීන්" අතුරින් ද බහුතරය නියෝජනය කරන අතර, දිවයින පුරාම ඔවුන්ගේ නාගරික ප්‍රජා දැකගත හැක
මෑත දශකවල දී අමිස්වරුන් බහිර්ජන්‍යව හන් මෙන්ම අනෙකුත් ස්වදේශික ජනයා සමග ද විවාහ සම්බන්ධතා පවත්වා ඇත
අනන්‍යතාව සහ වර්ගීකරණය 

අමිස් ජනයා සාමාන්‍යයෙන් තමන්ව පන්ග්කා ලෙස හඳුන්වාගනු ලබයි
මෙහි අර්ථය "මිනිසා" හෙවත් "අපේ වර්ගයේ ජනයා" යන්නයි
එසේවුව ද, වර්තමානයේ තායිවානය තුළ, අමිස් යන වදන බහුලව භාවිතා වේ
මෙම නාමය පැනනැගී ඇත්තේ "උතුර" යන අරුතැති අමිස් නම් වදනෙනි
පන්ග්කාවරුන්ව ඇමතීම සඳහා "අමිස්" යන වදන භාවිතයට පැමිණි අයුරු පිළිබඳ විද්වතුන් අතර තවමත් පොදු එකඟතාවක් නැත
එක් මතයක් වන්නේ මෙම යෙදුම මුලින් පුයුමාවරුන් විසින් පන්ග්කාවරුන් ඇමතීමට භාවිතා කළ බවකි
එයට හේතුව පන්ග්කාවරුන් ඔවුනට උතුරින් ජීවත් වීමයි
‍තවත් මතයකින් කියැවෙන්නේ තායිටුං තැන්නේ විසූ ජනයා තමන්ව හඳුන්වා ගැනීමට "අමිස්" යන වදන භාවිතා කළේ සිය මුතුන් මිත්තන් උතුරේ සිට පැමිණි නිසා බවයි. බන්සොකු චෝසා හෝකොකුෂෝ තුළ සඳහන් වන පසුකාලීන මතයකින් කියැවෙන්නේ මානවවිද්‍යාඥයන් විසින් ෆැලැන්ගාව් අමිස් නමින් හඳුන්වන වර්තමාන චෙංගොං සිට තායිටුං තැන්න දක්වා ප්‍රදේශයේ ජීවත්වන අමිස් ජන කණ්ඩායම අතරින් ස්මභවය වන්නට ඇති බවයි. ඔවුන්ගේ සමීපතම ප්‍රවේණික ඥාතීන් ලෙස ‍ෆිලිපිනෝවරුන් හඳුනාගැනේ
Taiwanese Aboriginal History
Amis ග්‍රන්ථය අනුව, අමිස්වරුන් කාණ්ඩ පහකට වර්ග කෙරේ
උතුරු කණ්ඩායම (චිහ්ලායි/හුවාලියෙන් තැන්නේ දක්නට ලැබේ)
 මධ්‍ය කණ්ඩායම (වෙරළාසන්න කඳුවලට බටහිරින් පිහිටා ඇත)
 වෙරළාසන්න කණ්ඩායම (වෙරළාසන්න කඳුවලට නැගෙනහිරින් පිහිටා ඇත)
 ෆැලැන්ගාව් සමූහය (චෙංගොං සහ තායිටුං තැන්නේ දක්නට ලැබේ)
 හෙංචුන් කණ්ඩායම (හෙංචුන් අර්ධද්වීපයේ දක්නට ලැබේ)

මෙම වර්ගීකරණය කෙසේ පිළිගැනීමකට ලක්වුව ද, මේ සඳහා පාදක කොටගෙන ඇත්තේ හුදෙක් භූගෝලීය වයාප්තිය සහ ජනවාර්ගික සංක්‍රමණයයි
මෙය සංස්කෘතියේ, භාෂාවේ සහ භෞතිකව දක්නට ලැබෙන වෙනස්කම් හා ගැළපේනනේ නැත
වෙනත් තොරතුරු 
අමි සම්ප්‍රදාය තුළ පවුලේ මූල්‍ය කටයුතු ඇතුළු පවුලේ සබඳතා මෙහෙයවනු ලබන්නේ ගෘහ මූලිකාවිය විසිනි
බොහෝදෙනකු අමි ජනයා දැකනොමැති වුව ද, ඔවුන් පිළිබඳ අසා ඇත
එනිග්මා නම් සංගීත ව්‍යාපෘතිය තුළ සිය දෙවන ඇල්බමය වන ද ක්‍රොස් ඔ‍ෆ් චේන්ජස් තුළ එන "රිටර්න් ටු ඉනසන්ස්" ගීතය සඳහා අමි ජප කිරීම් ඇතුළත් කොට ඇ
මෙම ගීතය 1996 ඇට්ලන්ටා ඔලිම්පික් උළෙලේ තේමා ගීතය ද විය
මෙහි ප්‍රධාන ධ්‍රැව කොටස ගායනා කරන ලද්දේ තායිවාන ආදිවාසී සංස්කෘතික නිරූපණ කණ්ඩායමක සාමාජිකයන් වන ඩිෆෑං (චීන නම කුවෝ යිං-නන්) සහ ඔහුගේ බිරිඳ වූ ඉගායි (චීන නම කුවෝ හ්සියු-චු) විසිනි
ඔවුන් සංචාරයේ යෙදුණු සමයේ Maison des Cultures du Monde විසින් ඔවුන්ගේ ගායනය පටිගත කළ අතර, CD තැටියක් ලෙස එය මුදාහරින ලදී
අනතුරුව එය එනිග්මා (ගීතයේ සම්භවය සහ ගායකයන් පිළිබඳ සඳහන් නොකරම) භාවිතා කෙරිණි
පසුකාලීනව මේ සම්බන්ධයෙන් උසාවියේ නඩුවක් ගොනුකෙරිණි
අමි ගායනා ප්‍රසිද්ධ වී ඇත්තේ එහි ඇති සජ්ඣායනාවක බඳු ස්වරූපය නිසායි
මොවුන්ගේ වඩාත්ම වැදගත් සම්ප්‍රදායික මංගල්‍යය වනුයේ අස්වනු උත්සවයයි
අමිවරුන්ගේ අස්වනු උත්සවය මගින් දෙවිවරුන්ට ස්තූති කිරීම සහ ඇගයීමත්, ඊළග වර්ෂයේ හොඳ අස්වැන්නක් වෙනුවෙන් යාඥා කිරීමත් සිදුවේ
මෙය සෑම වර්ෂයකම ජූලි සිට සැප්තැම්බර් දක්වා කාලයේ පැවැත්වේ
වැදගත් අමිස් ජනයා

 ඉක්යැං පැරොඩ්, ස්වදේශික ජන කවුන්සිලයේ අමාත්‍ය
 කාව්ලෝ ඉයුන් පසිදල්, ව්‍යවස්ථාදායක යුවෑන්හි සාමාජික
 සුෆින් සිලුකෝ, ව්‍යවස්ථාදායක යුවෑන්හි සාමාජික
 මයාව් දොන්ගි, ස්වදේශික ජන කවුන්සිලයේ අමාත්‍ය (2013-2016)
 චෑං චෙන්-යුඒ, ගායක
 ඩිෆැං සහ ඉ‍ගයි ඩුවානා, සැමියා-සහ-බිරිඳ ජන සංගීතඥ දෙපළ
 වෑන් ෆෑන්, ගායක, නළු
 ජෑම් හ්සියාඕ, ගායක
 එහ්ලෝ හුවාං, නළුවා සහ 183 ක්ලබ් පොප් කණ්ඩායමේ සාමාජික
 ලි තායි-හ්සියාං, ගීත නිර්මාණ ශිල්පී සහ ජන ගී රචක
 ලින් චිහ්-චියෙහ්, බාස්කට්බෝල් ක්‍රීඩක
 ෂොව් ලුඕ, ගායක සහ නළු
 ටෑන්ක්, ගායක
 ට්සෙං ලි-චෙං, 2012 ඔලිම්පික් ටයිකොන්ඩෝ ලෝකඩ පදක්කම් ලාභියා
 චින් හුයි-ත්සාඕ, බේස්බෝල් ක්‍රීඩක
 චෙන් චිහ්-යුවෑන්, බේස්බෝල් ක්‍රීඩක
 යැං චුවෑන්-ක්වං, ඔලිම්පික් දසප්‍රයාම තරගකරු
 තෙරුඕ නකමුරා, තායිවානයේ උපන් අධිරාජකීය ජපන් හමුදාවේ සෙබලෙකි
ඒ-ලින්, ගායක, ගීත රචක
 සුමිං, නළු, ගායක, ගීතරචක
ඔහුගේ සංගීත ිනර්මාණ තුළ සම්ප්‍රදායික අමිස් සංස්කෘතික ලක්ෂණ දැකගත හැක
ඉලිඩ් කඔලෝ, ගායක සහ ගීත රචක
 කුවෝ දායි-චි, බේස්බෝල් ක්‍රීඩක
 දායි කං-යැං, බේස්බෝල් ක්‍රීඩක
 කුවෝ හ්සිං-චුන්, ඔලිම්පික් බර එසවුම් ක්‍රීඩක
 ට්සෙං ටේ-පිං, ගායකයා

මේවාත් බලන්න
 තායිවානයේ ජන විකාසනය
 තායිවාන ආදිවාසීන්
 අමිස් ජන මධ්‍යස්ථානය

ආශ්‍රේයයන්

 Hsu et al
, Taiwanese Aboriginal History
Amis, Taipei
2001.  and
(චීන භාෂාව)

බාහිර සබැඳි 

අමිස්වරුන් පිළිබඳ තායිවාන රාජ්‍ය පිටුව 
අමිස් උත්සව
ටෆාලොං අමිස් ගම්මානයේ (තායිවාන නැගෙනහිර වෙරළ) රූගත කෙරුණු වාර්තා වැඩසටහනකට අයත් වෙබ්අඩවිය
අමිස්වරුන්ගේ ෂාමනික සුවපත් කිරීමේ ක්‍රම සහ අද්‍යතන ක්‍රිස්තියානු ආත්මික සුවපත් ක්‍රම 

 
තායිවාන ආදිවාසීන්
තායිවානයේ ජන වර්ග
යිෂියෑන්හි ඔපදැමූ මැටි ලුවෝහන් ප්‍රතිමා යනුවෙන් හැඳින්වෙන්නේ පළමු ලෝක යුද්ධයට පෙර බීජිංවලට දකුණින් පිහිටි යි ෂියෑන් හෙවත් හෙබෙයිහි යි ප්‍රාන්තයේ () ඉ චෞ (ඉ-චෞ, යිචෞං) ගුහාවලින් හමුවූ ලියාඕ රාජවංශ (907–1125) සමයට අයත් යැයි විශ්වාස කෙරෙන ඔපදැමූ මැටිවලින් තැනූ ජීව-ප්‍රමාණයේ ලුවෝහන් භික්ෂූන් නිරූපිත ප්‍රතිමා සමූහයකි
මෙම ප්‍රතිමා "ලෝකයේ ඇති වැදගත්ම සෙරමික් පතිමා සමූහය අතුරින් එකක්" ලෙස සැලකේ. අන්තර්ජාතික වෙළඳපොල කරා ළඟා වූ මෙම ප්‍රතිමා බටහිර එකතූන් සඳහා මිලදී ගන්නා ලදී
මුලින් අවම වශයෙන් ප්‍රතිමා අටක් වත් හමුවන්නට ඇත
මේ අතරට දෙවන ලෝක යුද්ධයේ දී බර්ලිනයේ දී විනාශ වන්නට ඇතැයි දීර්ඝ කාලයක් විශ්වාස කොට, මෑතක දී රුසියාවේ ඇතැයි වාර්තා වූ විශාල ප්‍රතිමා කැබැල්ලක් ද අයත් වේ
සෙසු ප්‍රතිමා වර්තමානයේ පහත කෞතුකාගාර එකතූන්හි දැකගත හැකි ය
ලන්ඩනයේ බ්‍රිතාන්‍ය කෞතුකාගාරය, ප්‍රතිමා දෙකක් ඇතුළත් නිව් යෝක්හි මෙට්‍රොපොලිටන් කලා කෞතුකාගාරය, ටොරන්ටෝවේ රාජකීය ඔන්ටේරියෝ කෞතුකාගාරය, බොස්ටන් ලලිත කලා කෞතුකාගාරය, ෆිලඩෙල්ෆියාවේ පෙන් කෞතුකාගාරය, කැන්සාස් නගරයේ, නෙල්සන් කලාගාරය, පැරීසියේ මියුසී ගුයිමෙට් සහ ජපන් එකුතවක් මේ අතර වේ
බර්ලිනයේ දී අතුරුදන් වූ කලාකෘතියත් සමග, සම්පූර්ණ ප්‍රතිමා ගණන දහයක් ලෙස සැලකේ. බොහෝදුරට එම සමූහයටම අයත් විය හැකි ප්‍රතිමා කොටස් කිහිපය්ක වෙනත් කලා එකතූන්හි ද දැකගත හැකි ය
මෙය සොයාගැනීම සම්බන්ධ සිදුවීම් සහ වෙළඳපොල කරා ළඟාවීම සිදුවූ ආකාරය පිළිබඳ විද්වතුන්ගේ අවධානය යොමුවී ඇති අතර, මෙතෙක් ඒ සඳහා පැහැදිළි නිගමනයක් නැත
ලුවෝහන් යුනවෙන් හැඳින්වෙන්නේ චීන බසින් බුදුන් වහන්සේගේ ඓතිහාසික ශ්‍රාවක පිරිසක් වූ අරහත් යන්නයි
බෞද්ධ සම්ප්‍රදාය වර්ධනය වත්ම, විශේෂයෙන්ම නැගෙනහිර ආසියානු රටවල්වල අරහත් හෙවත් ලුවෝහන් භික්ෂූන් සංඛ්‍යාව ඉහළ ගියේ යැයි විශ්වාස කෙරේ
ඒ අතුරින් වඩා වැදගත් වූ රහතන් වහන්සේලා බෝධිසත්ත්වවරුන් ලෙස සැලකූ අවස්ථා ද දක්නට ලැබේ
බෞද්ධ සම්ප්‍රදායයන් අනුව, මෛත්‍රෙය හෙවත් අනාගත බුදුන් වහන්සේගේ සම්ප්‍රාප්තිය තෙක් ලුවෝහන්වරුන් 16ක්, 18 ක් හෝ 500 දෙනකුගෙන් යුත් සමූහයක් මඟබලා සිටින බැව් පැවසේ
මෙම භික්ෂූන්ගේ රූ නැගෙනහිර ආසියානු බෞද්ධ කලාව තුළ නිතරම පාහේ දක්නට ලැබේ
මෙහි සම්පූර්ණ ප්‍රතිමා එකතුවේ චීන පුරාවෘත්තයන්හි එන දහසය හෝ දහඅටක් වූ අරහත් භික්ෂූන්ගේ රූ තැන්පත් කොට තිබෙන්නට ඇත
නමුත්, විලියම් වොට්සන් විස්තර කරන්නේ මෙම මතය "සාමාන්‍ය අනුමානයක්" බවත් එය "විවාදාත්මක" බවත් ය
මේවා සහ මුල්කාලීන ප්‍රතිමා සයකින් හෝ අටකින් සමන්විත කුඩා එකතූන්වල ප්‍රතිමා සඳහා බෞද්ධ සම්ප්‍රදායයන්හි එන භික්ෂූන්ගේ නම් ලබා දී ඇත
මෙම ප්‍රතිමා සමූහයට වැදගත් ස්ථානයක් හිමිව ඇත්තේ එහි ඇති ගුණාත්මකභාවය සහ එක් එක් රූපයෙහි වූ අනන්‍ය ස්වභාවය නිසායි
මේ නිසා යෝජනා වී ඇත්තේ මෙම පිළිරූ සමකාලීන භික්ෂූන්ගේ ආලේඛයන් වන්නට ඇති බවයි. වොට්සන්ට අනුව මෙම ප්‍රතිමා "යුගයේ යතාර්ථවාදී ව්‍යාජ-ප්‍රතිරූපකරණයේ අනර්ඝතම නිදසුන් වන අතර, මුහුණේ ලක්ෂණ නිරූපණයේ දී එහි ඉමහත් පරිපූර්ණ බවක් දක්නට ලැබේ"
එහි දී "කන් පෙති දිගු කොට දැක්වීමේ දී පමණක් [සම්ප්‍රදායික බෞද්ධ] ප්‍රතිමා ශිල්පය අනුගමනය කොට ඇත"
ඇතැම් ප්‍රතිමාවල දක්නට ලැබෙන කොළ පැහැ හිසකෙස් ස්වාභාවිකත්වයෙන් මඳක් දුරස් වී ඇත
1912දී මෙම ප්‍රතිමා සොයාගනු ලැබූ ස්ථානය ඒවා පිහිටුවා තිබූ සැබෑ ස්ථානය නොවන බැව් පෙනේ
එය මෙතෙක් හඳුනාගෙන නැත
එහි දී විහාරස්ථානයක වූ "ලුවෝහන් ශාලාව"ක ප්‍රතිමා 16කින් හෝ 8කින් යුත් සමූහයක් නිර්මාණය කොට තිබෙන්නට ඇත
හිදැස් සහිත පාදම් කොටස් මගින් කඳු නිරූපණය කෙරෙන්නට ඇත
එයට හේතුව ලුවෝහන්වරුන් නිරූපිත බොහෝ සිතුවම් කුඩා කඳු ගැට මත ඉදිකොට තිබීමයි
එමගින් ශ්‍රමණ භික්ෂූන්ගේ කඳුකර වාසය නිරූපණය කෙරිණි
ගැලරිය

කාලනිර්ණය

මුල්ම කාලයේ බටහිර විද්වතුන් මෙම ප්‍රතිමා ටෑං රාජවංශ (618–907) යුගයට අයත් යැයි සිතූ අතර, ඇතැමුන් යෝජනා කළේ එය පසුකාලීන මිං රාජවංශ යුගයට අයත් බවයි. නමුත් ප්‍රාදේශීය ලියාඕ රාජවංශ (ක්‍රි
ව. 916–1125) යුගයට අයත් දිනයක් සම්බන්ධයෙන් බොහෝ දෙනකුගේ රුචිකත්වය පළ විය
එයට හේතුව මෑතක දී සිදු කළ විද්‍යාත්මක දිනනිර්ණ ක්‍රම අනුව මෙම ප්‍රතිමා මුල්කාලීන 12වන සියවටස අයත් යැයි යෝජනා වීමයි
එය බොහෝවිට අනුයාත ජින් රාජවංශ (1115–1234) යුගයට අයත් විය හැක
ෆිලඩෙල්ෆියාවේ සහ නිව් යෝක්හි (ලාබාල පිළිරුවේ) ප්‍රතිමාවල සිදුකළ තාපසංදීප්ත කාලනිර්ණ පරික්ෂා අනුව මැදි ලක්ෂ්‍ය දිනය ලෙස 1210 අගයයත්, පිළිවෙලින් වර්ෂ ± 100 සහ 200 යන අගයයත් ලැබිණි
එහි මධ්‍ය ලක්ෂ්‍යය ජින් රාජවංශ සමයයට අයත් වේ